open-index/open-wikipedia-markdown huggingface dataset:
ಅನ್ವರ ತೈಮೂರ್

**ಸೈಯದಾ ಅನ್ವರಾ ತೈಮೂರ್** (೨೪ ನವೆಂಬರ್ ೧೯೩೬ - ೨೮ ಸೆಪ್ಟೆಂಬರ್ ೨೦೨೦) ಒಬ್ಬ ಭಾರತೀಯ ಮಹಿಳಾ ರಾಜಕಾರಣಿ. ಇವರು ೬ ಡಿಸೆಂಬರ್ ೧೯೮೦ ರಿಂದ ೩೦ ಜೂನ್ ೧೯೮೧ ರವರೆಗೆ ಭಾರತದ ಅಸ್ಸಾಂ ರಾಜ್ಯದ ಮುಖ್ಯಮಂತ್ರಿಯಾಗಿದ್ದರು.  ಅವರು ೨೮ ಸೆಪ್ಟೆಂಬರ್ ೨೦೨೦ ರಂದು ಆಸ್ಟ್ರೇಲಿಯಾದಲ್ಲಿ ನಿಧನರಾದರು  ಅವರು ಅಸ್ಸಾಂನಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ನಾಯಕಿ ಮತ್ತು ಅಖಿಲ ಭಾರತ ಕಾಂಗ್ರೆಸ್ ಸಮಿತಿ (ಎಐಸಿಸಿ) ಸದಸ್ಯೆಯಾಗಿದ್ದರು.

## ವೈಯಕ್ತಿಕ ಜೀವನ 
ಅವರು ಅಲಿಘರ್ ಮುಸ್ಲಿಂ ವಿಶ್ವವಿದ್ಯಾಲಯದಿಂದ ಅರ್ಥಶಾಸ್ತ್ರದ ಪದವಿ ಪಡೆದಿದ್ದರು. ಅನ್ವರಾ ಅವರು ೧೯೫೬ ರಲ್ಲಿ ಜೋರ್ಹತ್‌ನ ದೇವಿಚರಣ್ ಬರುವಾ ಬಾಲಕಿಯರ ಕಾಲೇಜಿನಲ್ಲಿ ಅರ್ಥಶಾಸ್ತ್ರದ ಉಪನ್ಯಾಸಕಿಯಾಗಿದ್ದರು.

## ರಾಜಕೀಯ ವೃತ್ತಿಜೀವನ 
ಅಸ್ಸಾಂನ ಇತಿಹಾಸದಲ್ಲಿ, ಅವರು ರಾಜ್ಯದ ಏಕೈಕ ಮಹಿಳಾ ಮತ್ತು ಮುಸ್ಲಿಂ ಮುಖ್ಯಮಂತ್ರಿಯಾಗಿದ್ದರು.  ಅವರು ೬ ಡಿಸೆಂಬರ್ ೧೯೮೦ ರಿಂದ ೩೦ ಜೂನ್ ೧೯೮೧ ರವರೆಗೆ ಅಸ್ಸಾಂನ ಮುಖ್ಯಮಂತ್ರಿಯಾಗಿದ್ದರು.   ಅಸ್ಸಾಂ ರಾಜ್ಯವನ್ನು ಆರು ತಿಂಗಳ ಕಾಲ ರಾಷ್ಟ್ರಪತಿ ಆಳ್ವಿಕೆಗೆ ಒಳಪಡಿಸಿದಾಗ ಅವರ ಮುಖ್ಯಮಂತ್ರಿ ಅವಧಿಯು ಕೊನೆಗೊಂಡಿತು.

೧೯೮೩ ರಿಂದ ೧೯೮೫ ರವರೆಗೆ ಅವರು ಅದೇ ರಾಜ್ಯದ ಲೋಕೋಪಯೋಗಿ ಇಲಾಖೆಯ ಸಚಿವರಾಗಿದ್ದರು.

ಅವರು ೧೯೭೨, ೧೯೭೮, ೧೯೮೩, ಮತ್ತು ೧೯೯೧ ರಲ್ಲಿ ಅಸ್ಸಾಂ ಅಸೆಂಬ್ಲಿಯ ( ಎಂಎಲ್ಎ ) ಚುನಾಯಿತ ಸದಸ್ಯರಾಗಿದ್ದರು.   ೧೯೮೮ ರಲ್ಲಿ ಅವರು ಭಾರತೀಯ ಸಂಸತ್ತಿಗೆ ( ರಾಜ್ಯಸಭೆ ) ನಾಮನಿರ್ದೇಶನಗೊಂಡರು.  ೧೯೯೧ ರಲ್ಲಿ ಅವರು ಅಸ್ಸಾಂನಲ್ಲಿ ಕೃಷಿ ಸಚಿವರಾಗಿ ನೇಮಕಗೊಂಡರು.  

ಅನ್ವರಾ ೨೦೧೧ ರಲ್ಲಿ ಆಲ್ ಇಂಡಿಯಾ ಯುನೈಟೆಡ್ ಡೆಮಾಕ್ರಟಿಕ್ ಫ್ರಂಟ್‌ಗೆ ಸೇರಿದರು.  ೨೦೧೮ ರ ರಾಷ್ಟ್ರೀಯ ನಾಗರಿಕರ ನೋಂದಣಿ (ಎನ್‌ಆರ್‌ಸಿ) ಅಂತಿಮ ಕರಡಿನಲ್ಲಿ ಸೇರಿಸದ ಗಮನಾರ್ಹ ಹೆಸರುಗಳಲ್ಲಿ ಅನ್ವರಾ ಕೂಡ ಸೇರಿದ್ದಾರೆ, ಇದಕ್ಕಾಗಿ ತನ್ನ ಹೆಸರನ್ನು ಪಟ್ಟಿಯಲ್ಲಿ ಸೇರಿಸಲು ತನ್ನ ಕುಟುಂಬ ಸದಸ್ಯರು ಅರ್ಜಿ ಸಲ್ಲಿಸದಿರಬಹುದು ಎಂದು ಅವರು ನಂತರ ಸ್ಪಷ್ಟಪಡಿಸಿದ್ದಾರೆ.    

## ಸ್ಥಾನಮಾನಗಳು 
## ಟಿಪ್ಪಣಿಗಳು 
ಎನ್‌ಸೈಕ್ಲೋಪೀಡಿಯಾ ಆಫ್ ಶೆಡ್ಯೂಲ್ಡ್ ಟ್ರೈಬ್ಸ್ ಇನ್ ಇಂಡಿಯಾ: ಇನ್ ಫೈವ್ ವಾಲ್ಯೂಮ್ಸ್ ಬೈ ಪಿಕೆ ಮೊಹಂತಿ ಪುಟ ೧೨೪.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ರಾಜ್ಯಸಭಾ ವೆಬ್‌ಸೈಟ್‌ನಲ್ಲಿ ಪ್ರೊಫೈಲ್

|-

|-

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಜಯಶ್ರೀ ಬ್ಯಾನರ್ಜಿ

**ಜಯಶ್ರೀ ಬ್ಯಾನರ್ಜಿ** (ಜನನ ೨ ಜುಲೈ ೧೯೩೮  ) ಮಧ್ಯಪ್ರದೇಶದ ಭಾರತೀಯ ಜನತಾ ಪಕ್ಷದ ನಾಯಕಿ ಮತ್ತು ಮಾಜಿ ಸಂಸದೆ.

ಅವರು ೧೯೭೨ ಜನಸಂಘದರಲ್ಲಿ ಜಬಲ್ಪುರ್ ಕಂಟೋನ್ಮೆಂಟ್ ಸ್ಥಾನದಿಂದ ಸದಸ್ಯರಾಗಿ ಮಧ್ಯಪ್ರದೇಶ ವಿಧಾನಸಭಾ ಚುನಾವಣೆಯಲ್ಲಿ ಸ್ಪರ್ಧಿಸಿದರು.  ಅವರು ೧೯೭೭ ರಲ್ಲಿ ಮಧ್ಯಪ್ರದೇಶ ವಿಧಾನಸಭೆಗೆ ಚುನಾಯಿತರಾದರು (ಜಬಲ್ಪುರ್ ಸೆಂಟ್ರಲ್, ಜನತಾ ಪಕ್ಷದ ಸದಸ್ಯ, ಬಿಜೆಪಿ ಪೂರ್ವದ ದಿನಗಳು). ಅವರು ೧೯೭೭ ರಿಂದ ೧೯೮೦ ರವರೆಗೆ ಮಧ್ಯಪ್ರದೇಶ ಸರ್ಕಾರದಲ್ಲಿ ಕ್ಯಾಬಿನೆಟ್ ಸಚಿವರಾಗಿ ಸೇವೆ ಸಲ್ಲಿಸಿದರು. ಅವರು ೧೩ ನೇ ಲೋಕಸಭೆಯ ಸದಸ್ಯರಾಗಿದ್ದರು.೧೯೯೯-೨೦೦೦ ರಲ್ಲಿ ಜಬಲ್ಪುರದಿಂದ ಚುನಾಯಿತರಾಗಿದ್ದರು.

ಅವರು ಪ್ರಸ್ತುತ ಬಿಜೆಪಿ ಅಧ್ಯಕ್ಷ ಜಗತ್ ಪ್ರಕಾಶ್ ನಡ್ಡಾ ಅವರ ಅತ್ತೆ. 

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಲೀನಾ ಸಂಜಯ್ ಜೈನ್

**ಲೀನಾ ಸಂಜಯ್ ಜೈನ್** ಅವರು ಬಸೋಡಾ ಕ್ಷೇತ್ರದ ಮಧ್ಯಪ್ರದೇಶ ವಿಧಾನಸಭೆಯ ಸದಸ್ಯೆ  ಮತ್ತು ಭಾರತೀಯ ಜನತಾ ಪಕ್ಷದ ನಾಯಕಿ.

## ಜೀವನದ ಪರಿಚಯ 
ಲೀನಾ ಸಂಜಯ್ ಜೈನ್ ಅವರು ೨೨ ಮೇ ೧೯೭೨ ರಂದು ಜನಿಸಿದರು.  ಅವರು ಸಂಜಯ್ ಜೈನ್ "ತಪ್ಪು" ಅವರನ್ನು ವಿವಾಹವಾದರು. 

## ರಾಜಕೀಯ ವೃತ್ತಿಜೀವನ 
ಮದುವೆಯಾದ ನಂತರ ಅವರು ಭಾರತೀಯ ಜನತಾ ಪಕ್ಷದ ಸದಸ್ಯರಾದರು. ಅವರು ಬಸೋಡಾದ ಮುನ್ಸಿಪಲ್ ಕೌನ್ಸಿಲ್‌ನ ಮೊದಲ ಮಹಿಳಾ ಅಧ್ಯಕ್ಷೆ / ಅಧ್ಯಕ್ಷರಾಗಿದ್ದರು ಮತ್ತು ಬಸೋಡಾ ಕ್ಷೇತ್ರದ ಮೊದಲ ಮಹಿಳಾ ಶಾಸಕಿಯಾಗಿದ್ದಾರೆ. ೨೦೦೫ ರಲ್ಲಿ ಅವರು ಭಾರತೀಯ ಜನತಾ ಪಕ್ಷದಿಂದ ಗಂಜ್ ಬಸೋಡಾದ ಮುನ್ಸಿಪಲ್ ಕೌನ್ಸಿಲ್‌ನ ಅಧ್ಯಕ್ಷರಾಗಿ ಆಯ್ಕೆಯಾದರು. ಅವರು ೨೦೦೫ರಿಂದ ೨೦೦೯ನೇ ವರ್ಷದ ತನಕ ಮುನ್ಸಿಪಲ್ ಕೌನ್ಸಿಲ್ನ ಅಧ್ಯಕ್ಷರಾಗಿದ್ದರು. ನಂತರ ಅವರು ಮಹಿಳಾ ಮೋರ್ಚಾ, ಭಾರತೀಯ ಜನತಾ ಪಕ್ಷದ ಜಿಲ್ಲಾ ಉಪಾಧ್ಯಕ್ಷರಾದರು. ೨೦೧೮ ರಲ್ಲಿ ಅವರು ಬಸೋಡಾ ಕ್ಷೇತ್ರದಿಂದ  ಶಾಸಕರಾಗಿ ಅಭ್ಯರ್ಥಿಯಾಗಿ ಸ್ಪರ್ಧಿಸಿದರು ಮತ್ತು ಚುನಾವಣೆಯಲ್ಲಿ ೧೦,೨೬೬ ಮತಗಳ ಅಂತರದಿಂದ ಗೆದ್ದರು.  

## ಶಾಸಕರಾಗಿ 
ಲೀನಾ ಸಂಜಯ್ ಜೈನ್ ಅವರು ೨೦೧೮ ರಲ್ಲಿ ಬಸೋಡಾ ವಿಧಾನಸಭಾ ಕ್ಷೇತ್ರದಿಂದ ಶಾಸಕರಾಗಿದ್ದರು.  ಅವರು ಮಧ್ಯಪ್ರದೇಶ ಸರ್ಕಾರದ ವಿವಿಧ ಸಮಿತಿಗಳ ಸದಸ್ಯರೂ ಆಗಿದ್ದಾರೆ. ಈ ಹಿಂದೆ ಅವರು ಸಾರ್ವಜನಿಕ ಆರೋಗ್ಯ ಎಂಜಿನಿಯರಿಂಗ್ ಇಲಾಖೆ ಮತ್ತು ರಾಜ್ಯ ಸರ್ಕಾರದ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸಚಿವಾಲಯದ ಸದಸ್ಯರಾಗಿದ್ದರು. ಪ್ರಸ್ತುತ ಅವರು ಮಧ್ಯಪ್ರದೇಶ ಸರ್ಕಾರದಲ್ಲಿ ಆಹಾರ ನಾಗರಿಕ ಸರಬರಾಜು ಮತ್ತು ಗ್ರಾಹಕ ಸಂರಕ್ಷಣಾ ಇಲಾಖೆಯ ಸದಸ್ಯರಾಗಿದ್ದಾರೆ.

## ಶಾಸಕಾಂಗ ಸಭೆಯ ಸದಸ್ಯರಾಗಿ ಅಭಿವೃದ್ಧಿ ಯೋಜನೆಗಳು 
ಬಜೆಟ್‌ನಲ್ಲಿ ಅವರ ಅಧಿಕಾರಾವಧಿಯಲ್ಲಿ ಮಂಜೂರಾದ ವಿವಿಧ ಪ್ರಮುಖ ಯೋಜನೆಗಳೆಂದರೆ - ೧.೪ ಎಂ‌ಪಿ‌ಇ‌ಬಿ ೩೩/೧೧ ವಿದ್ಯುತ್ ಉಪಕೇಂದ್ರಗಳನ್ನು ಬಸೋಡಾ ಮತ್ತು ಗ್ಯಾರಸ್‌ಪುರ ಪ್ರದೇಶದಲ್ಲಿ ಸ್ಥಾಪಿಸಲಾಗಿದೆ,  ಕ್ರೀಡಾ ಕ್ರೀಡಾಂಗಣವನ್ನು ಸಹ ಅಭಿವೃದ್ಧಿಪಡಿಸಲಾಗಿದೆ,  ೧೫೦ ಹಾಸಿಗೆಗಳ ಸಂಪೂರ್ಣ ಸುಸಜ್ಜಿತ ಸರ್ಕಾರಿ ಆಸ್ಪತ್ರೆಯೂ ಇದೆ. ಸುಲಭ ಸಾರಿಗೆಗೆ ಅನುಕೂಲವಾಗುವಂತೆ ಕ್ಷೇತ್ರದ ಸುತ್ತ ೨೮ ಕಿಲೋಮೀಟರ್ ರಿಂಗ್ ರೋಡ್ ಅನ್ನು ಸಹ ಬಜೆಟ್‌ನಲ್ಲಿ ಅನುಮೋದಿಸಲಾಗಿದೆ.  

## ಉಲ್ಲೇಖಗಳು 
## ಸಹ ನೋಡಿ 
* ಮಧ್ಯಪ್ರದೇಶ ವಿಧಾನಸಭೆ
* ೨೦೧೮ ರ ಮಧ್ಯಪ್ರದೇಶ ವಿಧಾನಸಭೆ ಚುನಾವಣೆ

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಸರ್ವೀನ್ ಚೌಧರಿ

**ಸರ್ವೀನ್ ಚೌಧರಿ** (ಜನನ ೧೯೬೬) ಒಬ್ಬ ಮಹಿಳಾ ಭಾರತೀಯ ರಾಜಕಾರಣಿಯಾಗಿದ್ದು ಉತ್ತರ ರಾಜ್ಯವಾದ ಹಿಮಾಚಲ ಪ್ರದೇಶದ ಶಹಪುರದ ಶಾಸಕಿ. ಅವರು ಹಿಮಾಚಲ ಪ್ರದೇಶದ ಭಾರತೀಯ ಜನತಾ ಪಕ್ಷದ ಸಚಿವಾಲಯದಲ್ಲಿ ನಗರ, ಪಟ್ಟಣ ಮತ್ತು ಗ್ರಾಮಾಂತರ ಯೋಜನಾ ಇಲಾಖೆಗಳನ್ನು ಹೊಂದಿರುವ ಕ್ಯಾಬಿನೆಟ್ ಸಚಿವರಾಗಿದ್ದಾರೆ. ಧುಮಾಲ್ ಸರ್ಕಾರದಲ್ಲಿ ಅವರು ಸಾಮಾಜಿಕ ನ್ಯಾಯ ಮತ್ತು ಸಬಲೀಕರಣ ಸಚಿವರಾಗಿದ್ದರು. ಅವರು ಕಾಂಗ್ರಾದಿಂದ    ಹಿಮಾಚಲ ಪ್ರದೇಶ ವಿಧಾನಸಭೆಗೆ    ಅವರು ಶಹಪುರ ವಿಧಾನಸಭಾ ಕ್ಷೇತ್ರದಿಂದ ಆಯ್ಕೆಯಾಗಿದ್ದಾರೆ.

ಅವರು ವಿದ್ಯಾರ್ಥಿ ಜೀವನದಲ್ಲಿ ನೆಹರು ಯುವ ಕೇಂದ್ರ ಮತ್ತು ಅರ್ ಎಸ್ ಎಸ್ ಚಟುವಟಿಕೆಗಳಲ್ಲಿ ಭಾಗವಹಿಸಿದ್ದರು ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ಮಟ್ಟದಲ್ಲಿ ಜಾನಪದ ನೃತ್ಯ ಸ್ಪರ್ಧೆಗಳಲ್ಲಿ ಭಾಗವಹಿಸಿದರು; ಮತ್ತು ಐದು ವರ್ಷಗಳ ಕಾಲ ಪಂಜಾಬ್ ವಿಶ್ವವಿದ್ಯಾನಿಲಯದಲ್ಲಿ ಅತ್ಯುತ್ತಮ ಜಾನಪದ ನೃತ್ಯಗಾರರಾಗಿದ್ದರು.

ಸಕ್ರಿಯ ಕಾರ್ಯಕರ್ತ, ಅರ್ ಎಸ್ ಎಸ್ ೧೯೯೨ ರಲ್ಲಿ ರಾಜಕೀಯ ಪ್ರವೇಶಿಸಿದರು; ಮಂಡಲ ಪ್ರಧಾನ, ಮಹಿಳಾ ಮೋರ್ಚಾ, ಬಿಜೆಪಿ, ೧೯೯೨-೯೪; ಸದಸ್ಯ, ೧೯೯೩ ರಿಂದ ಬಿಜೆಪಿ ರಾಜ್ಯ ಕಾರ್ಯಕಾರಿಣಿ; ಮತ್ತು ಅಧ್ಯಕ್ಷರು, ಭಾರತೀಯ ಜನತಾ ಪಾರ್ಟಿ, ಕಾಂಗ್ರಾ ಜಿಲ್ಲೆ, ೧೯೯೫-೯೭.೧೯೯೮ ರಲ್ಲಿ ರಾಜ್ಯ ವಿಧಾನಸಭೆಗೆ ಚುನಾಯಿತರಾದರು. ೨೦೦೭ ರಲ್ಲಿ ಮರು ಆಯ್ಕೆ ಸಂಸದೀಯ ಕಾರ್ಯದರ್ಶಿಯಾಗಿ, ೦೩-೧೧-೧೯೯೮ ರಿಂದ ಮಾರ್ಚ್ ೨೦೦೩ ರವರೆಗೆ ೦೯-೦೧-೨೦೦೮ ರಿಂದ ಡಿಸೆಂಬರ್ ೨೦೧೩ ರವರೆಗೆ ಸಾಮಾಜಿಕ ನ್ಯಾಯ ಮತ್ತು ಸಬಲೀಕರಣ ಸಚಿವರಾಗಿದ್ದರು.

ಅವರು ಡಿಸೆಂಬರ್ ೨೦೧೭ ರಲ್ಲಿ ನಾಲ್ಕನೇ ಬಾರಿಗೆ ರಾಜ್ಯ ವಿಧಾನಸಭೆಗೆ ಆಯ್ಕೆಯಾದರು.

## ಉಲ್ಲೇಖಗಳು 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಗುಲ್ಜ಼ಾರ್ ಬಾನು

**ಗುಲ್ಜ಼ಾರ್ ಬಾನು** (ಜನನ ೧೯೬೩)  ಒಬ್ಬ ಭಾರತೀಯ ಮಹಿಳಾ ರಾಜಕಾರಣಿ ಮತ್ತು ಭಾರತದ ಮಂಗಳೂರು ಮಹಾನಗರ ಪಾಲಿಕೆಯ ಮಾಜಿ ಮೇಯರ್. ೨ ಬಾರಿ ಕಾಟಿಪಳ್ಳದ ಕಾರ್ಪೊರೇಟರ್ ಆಗಿದ್ದಾರೆ. ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ (ಐ‌ಎನ್‌ಸಿ) ಸದಸ್ಯರಾದ ಬಾನು ಅವರು ಮೇಯರ್ ಸ್ಥಾನವನ್ನು ಅಲಂಕರಿಸಿದ ಆರನೇ ಮಹಿಳೆಯಾಗಿದ್ದಾರೆ. 

## ಆರಂಭಿಕ ಜೀವನ ಮತ್ತು ಹಿನ್ನೆಲೆ
ಬಾನು ಅವರು ೮ ನೇ ತರಗತಿಯವರೆಗೆ ಓದಿದರು ಮತ್ತು ನಂತರ ಅವರು ಶಂಸುದ್ದೀನ್ ಅವರನ್ನು ವಿವಾಹವಾದರು.  ದಂಪತಿಗೆ ಹತ್ತು ಮಕ್ಕಳಿದ್ದಾರೆ. ಅವರಲ್ಲಿ ನಾಲ್ವರು ಮದುವೆಯಾಗಿದ್ದಾರೆ.   ಇದರ ಪರಿಣಾಮವಾಗಿ, ಬಾನು ಒಬ್ಬರೇ ಸ್ಪರ್ಧಿಸುವ ಅಭ್ಯರ್ಥಿಯಾದರು ಮತ್ತು ಆದ್ದರಿಂದ ಪೂರ್ವನಿಯೋಜಿತವಾಗಿ ಆಯ್ಕೆಯಾದರು ಎಂದು ಘೋಷಿಸಲಾಯಿತು.  ಕರ್ನಾಟಕ ಮುನ್ಸಿಪಲ್ ಕಾರ್ಪೊರೇಷನ್ಸ್ ಆಕ್ಟ್, ೧೯೭೬ ರಲ್ಲಿ ಅವಿಶ್ವಾಸ ನಿರ್ಣಯಕ್ಕೆ ಕರೆ ನೀಡಲು ಯಾವುದೇ ನಿಬಂಧನೆ ಇಲ್ಲದ ಕಾರಣ, ಬಾನು ಅವರು ೭ ಮಾರ್ಚ್ ೨೦೧೨ ರಿಂದ ೨೦ ಫೆಬ್ರವರಿ ೨೦೧೩ ರವರೆಗೆ ನಿಷೇಧಿತ ಅವಧಿಗೆ ಮೇಯರ್ ಆಗಿ ಕಾರ್ಯನಿರ್ವಹಿಸಬೇಕಿತ್ತು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಮಂಗಳೂರಿನ ನೂತನ ಮೇಯರ್ ಗುಲ್ಜಾರ್ ಬಾನು, youtube.com ನಲ್ಲಿ ಉದಯವಾಣಿ

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಸತ್ಯವಾಣಿ ಮುತ್ತು

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
**ಸತ್ಯವಾಣಿ ಮುತ್ತು** (೧೫ ಫೆಬ್ರವರಿ ೧೯೨೩ - ೧೧ ನವೆಂಬರ್ ೧೯೯೯)  ಒಬ್ಬ ಭಾರತೀಯ ಮಹಿಳಾ ರಾಜಕಾರಣಿ ಮತ್ತು ತಮಿಳುನಾಡಿನ ಚೆನ್ನೈನ ಪ್ರಭಾವಿ ನಾಯಕಿಯಾಗಿದ್ದರು. ಅವರು ತಮಿಳುನಾಡಿನ ವಿಧಾನಸಭೆಯ ಸದಸ್ಯೆಯಾಗಿದ್ದರು, ರಾಜ್ಯಸಭಾ ಸದಸ್ಯೆ ಮತ್ತು ಕೇಂದ್ರ ಸಚಿವೆಯಾಗಿದ್ದರು. ಅವರು ದ್ರಾವಿಡ ಮುನ್ನೇತ್ರ ಕಜ಼ಗಂ ಸದಸ್ಯರಾಗಿ ತಮ್ಮ ರಾಜಕೀಯ ವೃತ್ತಿಜೀವನವನ್ನು ಪ್ರಾರಂಭಿಸಿದ್ದರು. ತಮ್ಮದೇ ಆದ ಪಕ್ಷವಾದ ತಜ್ತಪಟ್ಟೋರ್ ಮುನ್ನೇತ್ರ ಕಜ಼ಗಂ ಅನ್ನು ಪ್ರಾರಂಭಿಸಿದ್ದರು. ನಂತರ ಅಣ್ಣಾ ದ್ರಾವಿಡ ಮುನ್ನೇತ್ರ ಕಜ಼ಗಂ ಸೇರಿದ್ದರು. ೧೯೯೦ ರ ದಶಕದ ಅಂತ್ಯದಲ್ಲಿ ಅವರು ಮತ್ತೆ ಡಿಎಂಕೆಗೆ ಸೇರಿದರು.

## ವಿಧಾನ ಸಭೆಯ ಸದಸ್ಯೆ 
ದ್ರಾವಿಡ ಮುನ್ನೇತ್ರ ಕಜ಼ಗಂ (ಡಿಎಂಕೆ) ೧೯೪೯ ರಲ್ಲಿ ಪ್ರಾರಂಭವಾದಾಗಿನಿಂದ ಅವರು ಅದರ ಸದಸ್ಯರಾಗಿದ್ದರು. ೧೯೫೩ ರಲ್ಲಿ ಕುಲ ಕಲ್ವಿ ತಿಟ್ಟಂ ವಿರುದ್ಧ ಡಿಎಂಕೆಯ ಪ್ರತಿಭಟನೆಯನ್ನು ಮುನ್ನಡೆಸಿದ್ದಕ್ಕಾಗಿ ಅವರನ್ನು ಬಂಧಿಸಲಾಯಿತು. ೧೯೫೯-೫೮ ರ ಅವಧಿಯಲ್ಲಿ ಅವರು ಪಕ್ಷದ ಪ್ರಚಾರ ಕಾರ್ಯದರ್ಶಿಯಾಗಿದ್ದರು. ಅವರು *ಅಣ್ಣೈ* (ಲಿ. ತಾಯಿ) ನಿಯತಕಾಲಿಕದ ಸಂಪಾದಕರಾಗಿಯೂ ಸೇವೆ ಸಲ್ಲಿಸಿದರು.  ಅವರು ೧೯೫೭ ಮತ್ತು ೧೯೭೭ಮತ್ತು ೧೯೮೪ ರ ನಡುವಿನ ಎಲ್ಲಾ ವಿಧಾನಸಭಾ ಚುನಾವಣೆಗಳಲ್ಲಿ ಪೆರಂಬೂರ್ ಮತ್ತು ಉಲುಂದೂರ್‌ಪೇಟೆ ಕ್ಷೇತ್ರಗಳಿಂದ ವಿಧಾನಸಭಾ ಚುನಾವಣೆಯಲ್ಲಿ ಸ್ಪರ್ಧಿಸಿದ್ದರು. ಅವರು ೧೯೫೭ ರ ಚುನಾವಣೆಯಲ್ಲಿ ಸ್ವತಂತ್ರ ಅಭ್ಯರ್ಥಿಯಾಗಿ ಪೆರಂಬೂರ್ ಕ್ಷೇತ್ರದಿಂದ ಮೂರು ಬಾರಿ ಗೆದ್ದರು. ೧೯೬೭ ಮತ್ತು ೧೯೭೧ ರ ಚುನಾವಣೆಗಳಲ್ಲಿ ದ್ರಾವಿಡ ಮುನ್ನೇತ್ರ ಕಳಗಂ ಅಭ್ಯರ್ಥಿಯಾಗಿದ್ದರು.    ಅವರು ೧೯೬೨ ರ ಚುನಾವಣೆಯಲ್ಲಿ ಪೆರಂಬೂರ್ ಮತ್ತು ೧೯೭೭ ರ ಚುನಾವಣೆಯಲ್ಲಿ ಉಲುಂದೂರುಪೇಟೆ ಕ್ಷೇತ್ರದಿಂದ ಸೋತರು.  

### ಚುನಾವಣಾ ಇತಿಹಾಸ 
## ತಮಿಳುನಾಡು ಸಚಿವರು 
ಅವರು ೧೯೬೭ ರಿಂದ ೧೯೬೯ ರವರೆಗೆ ತಮಿಳುನಾಡಿನ ಸಿಎನ್ ಅಣ್ಣಾದೊರೈ ಆಡಳಿತದ ಅವಧಿಯಲ್ಲಿ ಹರಿಜನ ಕಲ್ಯಾಣ ಮತ್ತು ಮಾಹಿತಿ ಸಚಿವರಾಗಿ ಸೇವೆ ಸಲ್ಲಿಸಿದರು.  ಅವರು ಮತ್ತೆ ೧೯೭೪ ರವರೆಗೆ ಎಂ. ಕರುಣಾನಿಧಿ ಆಡಳಿತದಲ್ಲಿ ಹರಿಜನ ಕಲ್ಯಾಣ ಸಚಿವರಾಗಿ ಸೇವೆ ಸಲ್ಲಿಸಿದರು. 

## ತಜ್ತಪಟ್ಟೋರ್ ಮುನ್ನೇತ್ರ ಕಜ಼ಗಂ 
ಅವರು ೧೯೭೪ ರಲ್ಲಿ ತಮ್ಮ ಸಚಿವ ಸ್ಥಾನಕ್ಕೆ ರಾಜೀನಾಮೆ ನೀಡಿದರು ಮತ್ತು ದ್ರಾವಿಡ ಮುನ್ನೇತ್ರ ಕಜ಼ಗಂ ತೊರೆದರು. ಸಿಎನ್ ಅಣ್ಣಾದೊರೈ ಅವರ ಮರಣದ ನಂತರ ಹರಿಜನರನ್ನು ಡಿಎಂಕೆ ಸರಿಯಾಗಿ ನಡೆಸಿಕೊಳ್ಳುತ್ತಿಲ್ಲ ಮತ್ತು ಹೊಸ ನಾಯಕ ಎಂ.ಕರುಣಾನಿಧಿ ಅವರು ಹರಿಜನರ ವಿರುದ್ಧ ಪೂರ್ವಾಗ್ರಹ ಹೊಂದಿದ್ದರು ಎಂದು ಅವರು ಹೇಳಿದ್ದಾರೆ.   
"ಅಂಬೇಡ್ಕರ್‌ರ ನಂತರ ಹರಿಜನರ ಹಕ್ಕುಗಳಿಗಾಗಿ ಹೊಸ ಪಕ್ಷವನ್ನು ರಚಿಸುವ ಸಮಯ ಬಂದಿದೆ. ಯಾರೂ ಕಡ್ಜಲಗಳನ್ನು ನಿಜವಾದ ಶ್ರದ್ದೆಯಿಂದ ಪರಿಗಣಿಸಿಲ್ಲ.ನಾವು ಹೊಸ ಪಕ್ಷ ಕಟ್ಟಬೇಕು, ವಿರೋಧ ಬೆಂಚಿನಲ್ಲಿ ಕೂರಬೇಕು. ಪರಿಶಿ‍‍‍‍‍‌ಷ್ಟ ಜಾತಿಯ ಹಕ್ಕುಗಳಿಗಾಗಿ ಹೋರಾಡಬೇಕು. ನಾವು ಅವಮಾನ ಮತ್ತು ಶೋ‍‍‍‍‍‍‍‍‍‍‍‍‍‍‍‍‍‍‍‍‍ಷಣೆಯ ಮುಂದುವರಿಕೆಗೆ ಅವಕಾಶ ನೀಡಬಾರದು" ಎಂಬುದು ಅವರ ನಿಲುವಾಗಿತ್ತು.

ಅವರು ತಜ್ತಪಟ್ಟೋರ್ ಮುನ್ನೇತ್ರ ಕಜ಼ಗಂ ಅನ್ನು ರಚಿಸಿದ್ದರು. ೧೯೭೭ ರ ಚುನಾವಣೆಯಲ್ಲಿ ಗೆದ್ದು ಅಧಿಕಾರಕ್ಕೆ ಬಂದ ನಂತರ ಪಕ್ಷವನ್ನು ಅಣ್ಣಾ ದ್ರಾವಿಡ ಮುನ್ನೇತ್ರ ಕಜ಼ಗಂನೊಂದಿಗೆ ಅದನ್ನು ವಿಲೀನಗೊಳಿಸಲಾಯಿತು. 

## ಕೇಂದ್ರ ಸಚಿವೆ 
ಅವರು ೩ ಏಪ್ರಿಲ್ ೧೯೭೮ ರಿಂದ ೨ ಏಪ್ರಿಲ್ ೧೯೮೪ ರವರೆಗೆ ಅಖಿಲ ಭಾರತ ಅಣ್ಣಾ ದ್ರಾವಿಡ ಮುನ್ನೇತ್ರ ಕಳಗಂ ಪ್ರತಿನಿಧಿಯಾಗಿ ರಾಜ್ಯಸಭಾ ಸದಸ್ಯರಾಗಿ ಸೇವೆ ಸಲ್ಲಿಸಿದರು. ಅವರು ೧೯ ಆಗಸ್ಟ್ ೧೯೭೯ ರಿಂದ ೨೩ ಡಿಸೆಂಬರ್ ೧೯೭೯ ರವರೆಗೆ ಚೌಧರಿ ಚರಣ್ ಸಿಂಗ್ ಸಚಿವಾಲಯದಲ್ಲಿ ಕೇಂದ್ರ ಸಚಿವರಾಗಿ ಸೇವೆ ಸಲ್ಲಿಸಿದರು. ಎ. ಬಾಲಾ ಪಜಾನೋರ್ ಜೊತೆಗೆ ಅವರು ಕೇಂದ್ರ ಸಚಿವರಾಗಿ ಸೇವೆ ಸಲ್ಲಿಸಿದ ಮೊದಲ ಇಬ್ಬರು ಕಾಂಗ್ರೆಸ್ಸೇತರ ದ್ರಾವಿಡ ಪಕ್ಷಗಳಾದ ತಮಿಳುನಾಡಿನ ರಾಜಕಾರಣಿಗಳಾಗಿದ್ದರು. 

## ಪುಸ್ತಕ 
thumb| ಸತ್ಯವಾಣಿ ಮುತ್ತು ಅವರ *ನನ್ನ ಆಂದೋಲನಗಳು* ಪುಸ್ತಕದ ಮುಖಪುಟ
ಸತ್ಯವಾಣಿ ಮುತ್ತು ಅವರು ತಮ್ಮ ಹೋರಾಟಗಳನ್ನು "ಮೈ ಆಜಿಟೇಶನ್ಸ್" ಎಂಬ ಪುಸ್ತಕದಲ್ಲಿ ಬರೆದಿದ್ದಾರೆ. ಇದನ್ನು ಮೊದಲು ೧೯೮೨ ರಲ್ಲಿ ಮದ್ರಾಸ್‌ನಲ್ಲಿ ದಿ ಜಸ್ಟೀಸ್ ಪ್ರೆಸ್ ಬಿಡುಗಡೆ ಮಾಡಿದೆ.

## ಉಲ್ಲೇಖಗಳು
ಗಲ್ಲಾ ಅರುಣಾ ಕುಮಾರಿ

**ಗಲ್ಲಾ ಅರುಣಾ ಕುಮಾರಿ** (ಜನನ ೧ ಆಗಸ್ಟ್ ೧೯೪೪) ಒಬ್ಬ ಭಾರತೀಯ ರಾಜಕಾರಣಿ. ಅವರು ಸಂಸದ ಮತ್ತು ಸಾಮಾಜಿಕ ಕಾರ್ಯಕರ್ತರಾಗಿದ್ದ ಪಟೂರಿ ರಾಜಗೋಪಾಲ ನಾಯ್ಡು ಅವರ ಪುತ್ರಿ. ಅವರು ಪ್ರಸ್ತುತ ತೆಲುಗು ದೇಶಂ ಪಕ್ಷದ ಕಾರ್ಯಕಾರಿ ಸಮಿತಿಯ ಸದಸ್ಯರಾಗಿದ್ದಾರೆ. ಅವರು ಆಂಧ್ರಪ್ರದೇಶ  ಸರ್ಕಾರದಲ್ಲಿ ಗಣಿ ಮತ್ತು ಭೂವಿಜ್ಞಾನ  ಸಚಿವರಾಗಿದ್ದರು ಮತ್ತು ಚಂದ್ರಗಿರಿ ಕ್ಷೇತ್ರದ ಶಾಸಕರಾಗಿದ್ದರು. ೮ ಮಾರ್ಚ್ ೨೦೧೪ ರಂದು ಅವರು ತೆಲುಗು ದೇಶಂ ಪಕ್ಷಕ್ಕೆ ಸೇರಿದರು.

ಅರುಣಾ ಕುಮಾರಿ ಅವರು ಕೈಗಾರಿಕೋದ್ಯಮಿ ಮತ್ತು *ಅಮರ ರಾಜ ಗ್ರೂಪ್ ಆಫ್ ಕಂಪನೀಸ್* ನ ಸಂಸ್ಥಾಪಕ ಗಲ್ಲಾ ರಾಮಚಂದ್ರ ನಾಯ್ಡು ಅವರನ್ನು ವಿವಾಹವಾಗಿದ್ದಾರೆ.  ಅವರು ಲೇಕ್ ವ್ಯೂ ಕಾಲೇಜಿನಲ್ಲಿ ಕಂಪ್ಯೂಟರ್ ಸೈನ್ಸ್‌ನಲ್ಲಿ ಪದವಿ ಪಡೆದಿದ್ದಾರೆ. ಅವರು ಕ್ರಿಸ್ಲರ್ ಕಾರ್ಪೊರೇಷನ್‌ಗಾಗಿ ಗಣಕ ತಂತ್ರಜ್ಙರಾಗಿ ಮತ್ತು ಮಾರಾಟ ವಿಭಾಗದಲ್ಲಿ ಮಾಹಿತಿ ನಿರ್ವಿವಹಣಾ ವಿಭಾಗದ ಮುಖ್ಯಸ್ಥರಾಗಿ ಕೆಲಸ ಮಾಡಿದರು. ಅವರ ರಾಜಕೀಯ ಜೀವನದಲ್ಲಿ ಮುಖ್ಯ  ಪಾತ್ರಗಳಲ್ಲಿ ಆಂಧ್ರ ಪ್ರದೇಶ ಮಹಿಳಾ ಕಾಂಗ್ರೆಸ್ ಅಧ್ಯಕ್ಷೆಯಾಗಿದ್ದು ಮತ್ತು ಪ್ರದೇಶ ಕಾಂಗ್ರೆಸ್ ಸಮಿತಿಯ ಪ್ರಧಾನ ಕಾರ್ಯದರ್ಶಿಯಾಗಿದ್ದು ಸೇರಿವೆ. ಅವರು ೧೯೮೯ರಿಂದ ೧೯೯೪, ೧೯೯೯ರಿಂದ ೨೦೧೪ ರವರೆಗೆ ಚಂದ್ರಗಿರಿ ಕ್ಷೇತ್ರದ ಶಾಸಕರಾಗಿದ್ದರು ಮತ್ತು ಆಂಧ್ರಪ್ರದೇಶದ ಮುಖ್ಯಮಂತ್ರಿ ದಿವಂಗತ ವೈ.ಎಸ್. ರಾಜಶೇಖರ ರೆಡ್ಡಿ ಅವರ ಮೊದಲ ಅವಧಿಯಲ್ಲಿ ಆರೋಗ್ಯ ಶಿಕ್ಷಣ ಮತ್ತು ವಿಮಾ ಸಚಿವೆ  ಆಗಿದ್ದರು, ಆ ಅವಧಿಯಲ್ಲಿ ಅವರು ಸಾರ್ವತ್ರಿಕ ಆರೋಗ್ಯ  ಕ್ಷೇತ್ರವನ್ನು ರಚಿಸುವ ಉದ್ದೇಶದಿಂದ  *ಆರೋಗ್ಯಶ್ರೀ* ಎಂಬ ಯೋಜನೆಯನ್ನು ಜಾರಿಗೆ ತಂದರು. ಅವರು ಕೆಲವು ಕಾಲ ಕಾಂಗ್ರೆಸ್ ಸರ್ಕಾರದ ಎರಡನೇ ಅವಧಿಯಲ್ಲಿ ರಸ್ತೆ ಮತ್ತು ಕಟ್ಟಡಗಳ ಸಚಿವರಾಗಿದ್ದರು. ಅರುಣಾ ಕುಮಾರಿ ತೆಲುಗಿನಲ್ಲಿ ಹಲವಾರು ಕಾದಂಬರಿಗಳನ್ನು ರಚಿಸಿದ್ದಾರೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಹಿಂಸ್ರ ಪಕ್ಷಿಗಳು

**ಹಿಂಸ್ರ ಪಕ್ಷಿಗಳು** ಎಂದರೆ ಆಹಾರಕ್ಕಾಗಿ ಇತರ ಪಕ್ಷಿ, ಪ್ರಾಣಿಗಳನ್ನು ಕೊಂದು ತಿನ್ನುವ ಹಕ್ಕಿಗಳು (ರ‍್ಯಾಪ್ಟರ್ಸ್). ಇವುಗಳಲ್ಲಿ ಕೆಲವು ಸತ್ತ ಪ್ರಾಣಿಗಳನ್ನು ತಿಂದು ಪರಿಸರದ ಜಾಡಮಾಲಿಗಳಾಗಿ ಕೆಲಸ ಮಾಡುತ್ತವೆ. ಈ ಪಕ್ಷಿಗಳ ವಿಶೇಷತೆಯೆಂದರೆ, ಇವುಗಳ ಬೇಟೆ ಕಾರ್ಯಕ್ಕೆ ಅನುಕೂಲವಾಗುವಂತೆ ಇವುಗಳಿಗೆ ಕಣ್ಣಿನ ದೃಷ್ಟಿ ತೀಕ್ಷ್ಣ, ಸೂಕ್ಷ್ಮ ಕಿವಿ, ಬಲಿಷ್ಠ ಕಾಲುಗಳಿದ್ದು, ಅದ್ಭುತ ಹಾರಾಟ ಸಾಮರ್ಥ್ಯವಿರುತ್ತದೆ. ಗರುಡ, ಗಿಡುಗ, ಈಗಲ್‌ಗಳು, ಗೂಬೆ ಹಾಗೂ ರಣಹದ್ದುಗಳು ಈ ಹಿಂಸ್ರ ಪಕ್ಷಿಗಳ ಪಟ್ಟಿಯಲ್ಲಿ ಬರುತ್ತವೆ.

## ಗರುಡ 
center|thumb|116x116px
ಹಿಂಸ್ರ ಪಕ್ಷಿಗಳಲ್ಲೊಂದಾದ ಇದು ಪುರಾಣ ಪ್ರಸಿದ್ಧವಾದ ಹಕ್ಕಿ. ಆಂಗ್ಲಭಾಷೆಯ ಬ್ರಾಹ್ಮಿನಿ ಕೈಟ್. ವೈಜ್ಞಾನಿಕ ಹೆಸರು ಹಾಲಿಯಾಸ್ಟರ್ ಇಂಡಸ್. ಬಿಳಿ ಎದೆ, ತಲೆ ಇದ್ದು, ಕಂದು ಮೈಬಣ್ಣ ಹೊಂದಿದೆ. ಬಾಲದ ತುದಿಯ ಕೆಲವು ಗರಿಗಳು ಕಪ್ಪಾಗಿರುತ್ತದೆ. ಸಾಮಾನ್ಯವಾಗಿ ನೀರಿನ ಬಳಿ ಕಂಡುಬರುವ ಇದು ಏಡಿ, ಮೀನು, ಕಪ್ಪೆ ಮತ್ತು ಹಾವುಗಳನ್ನು ಹಿಡಿದು ತಿನ್ನುತ್ತದೆ. ಮರದ ಕವಲಿನಲ್ಲಿ ಡಿಸೆಂಬರ್‌ನಿಂದ ಏಪ್ರಿಲ್ ಸಮಯದಲ್ಲಿ ಗೂಡು ಕಟ್ಟಿ ಮರಿಮಾಡುತ್ತದೆ. 2-3ಮೊಟ್ಟೆಗಳು. ಕಂದು ಮಿಶ್ರಿತ ಬಿಳಿ ಬಣ್ಣ. 26 ದಿನಗಳ ಕಾಲ ಕಾವು ಕೊಡುತ್ತವೆ.

## ಹಾವು ಗಿಡುಗ 
center|thumb|150x150px
ಸಾಮಾನ್ಯವಾಗಿ ಕಾಡುಗಳಲ್ಲಿ ಕಂಡುಬರುವ ಪಕ್ಷಿ.  ಆಂಗ್ಲಭಾಷೆಯ *ಕ್ರೆಸ್ಟೆಡ್ ಸರ್ಪೆಂಟ್ ಈಗಲ್*. ವೈಜ್ಞಾನಿಕ ಹೆಸರು ಸ್ಪಿಲರ‍್ನಿಸ್ ಚೀಲಾ. ಗಾಢ ಕಂದು ಬಣ್ಣದ ಹಕ್ಕಿ. ಮೊನಚಾದ ಬೂದು-ಕಪ್ಪು ಕೊಕ್ಕು. ಕಣ್ಣಿನ ಸುತ್ತ ಹಳದಿಬಣ್ಣವಿರುತ್ತದೆ. ತಲೆಯ ಹಿಂದೆ ಕಪ್ಪು-ಬಿಳಿ ಜುಟ್ಟಿದೆ. ಕುಳಿತಾಗ ಅಥವಾ ಕೂಗುವಾಗ ಇದು ಎದ್ದು ನಿಲ್ಲುತ್ತದೆ. ಬಾಲದ ಮೇಲೆ ಕಪ್ಪು ಬಿಳಿ ಪಟ್ಟಿ ಇರುತ್ತದೆ. ಹೊಟ್ಟೆಯ ಮೇಲೆ ಕಪ್ಪು-ಬಿಳಿ ಚುಕ್ಕಿಗಳಿರುತ್ತವೆ. ಕಪ್ಪೆ, ಹಾವು ಮತ್ತು ಮೂಷಿಕಗಳನ್ನು ಹಿಡಿದು ತಿನ್ನುತ್ತದೆ. ಮರದ ಕವಲಿನಲ್ಲಿ ಡಿಸೆಂಬರ್‌ನಿಂದ ಮಾರ್ಚ್ ಸಮಯದಲ್ಲಿ ಗೂಡುಕಟ್ಟಿ ಒಂದು ಕೆನೆ ಬಣ್ಣದ ಮೊಟ್ಟೆ ಇಡುತ್ತದೆ. ಕಾವು ಕೊಡುವ ಕಾಲ 35 ದಿನಗಳು.

## ಚೊಟ್ಟಿಗರುಡ 
center|thumb|129x129px
ಆಂಗ್ಲಭಾಷೆಯ *ಚೇಂಜಬಲ್ ಹಾಕ್ ಈಗಲ್*. ಇದರ ಬಣ್ಣ ಬದಲಾಗುತ್ತದೆಯಾದ್ದರಿಂದ ಚೇಂಜಬಲ್ ಎಂಬ ಹೆಸರು ಬಂದಿದೆ. ವೈಜ್ಞಾನಿಕ ಹೆಸರು *ಸ್ಪೈಸಿಯೇಟಸ್ ಸರ‍್ಹೆಟಸ್*. ಹದ್ದಿನ ಗಾತ್ರದ ಬೂದು ಮಿಶ್ರಿತ ಕಂದು ಪಕ್ಷಿಗೆ ಕಪ್ಪು ಜುಟ್ಟಿರುತ್ತದೆ. ತಿಳಿಬಿಳಿಯ ಹುಬ್ಬಿರುವ ಇದಕ್ಕೆ, ಹಳದಿ ಕಣ್ಣಿರುತ್ತದೆ. ಕಪ್ಪು ಜುಟ್ಟು ಎದ್ದು ನಿಲ್ಲುತ್ತದೆ. ಅಪ್ರಬುದ್ಧ ಪಕ್ಷಿಗಳು ತಿಳಿ ಕಂದಾಗಿದ್ದು, ಬಿಳಿ ಜುಟ್ಟಿರುತ್ತದೆ. ಮರದ ಕವಲಿನಲ್ಲಿ ಡಿಸೆಂಬರ್ ಏಪ್ರಲ್ ಸಮಯದಲ್ಲಿ ಗೂಡುಕಟ್ಟಿ ಒಂದು ಬಿಳಿ ಬೂದು ಮಿಶ್ರಿತ ಬಿಳಿ ಮೊಟ್ಟೆ ಇಟ್ಟು ಮರಿಮಾಡುತ್ತವೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Explore Birds of Prey with The Peregrine Fund
* Explore Birds of Prey on the Internet Bird Collection
* Bird of Prey Pictures
* Global Raptor Information Network
* The Arboretum at Flagstaff's Wild Birds of Prey Program
* Raptor Resource Project

ವರ್ಗ:ಪಕ್ಷಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬೈಜೋಯ ಚಕ್ರವರ್ತಿ

**ವಿಜಯಾ ಚಕ್ರವರ್ತಿ** (ಜನನ ೭ ಅಕ್ಟೋಬರ್ ೧೯೩೯), ಭಾರತೀಯ ಜನತಾ ಪಕ್ಷದ ಭಾರತೀಯ ರಾಜಕಾರಣಿ.  ಅವರು ೨೦೦೯ ರಿಂದ ೨೦೧೯ ರವರೆಗೆ ಮತ್ತು ೧೯೯೯ ರಿಂದ ೨೦೦೪ ರವರೆಗೆ ಗುವಾಹಟಿಯಿಂದ ಲೋಕಸಭೆಯ ಸದಸ್ಯರಾಗಿ ಸೇವೆ ಸಲ್ಲಿಸಿದರು. ಅವರು ೧೯೯೯ ರಿಂದ ೨೦೦೪ ರವರೆಗೆ ಕೇಂದ್ರ ಜಲಸಂಪನ್ಮೂಲ ರಾಜ್ಯ ಸಚಿವರಾಗಿದ್ದರು. ಅವರು ಅಸೋಮ್ ಗಣ ಪರಿಷತ್ತಿನ ಸದಸ್ಯರಾಗಿ ೧೯೮೬ ರಿಂದ ೧೯೯೨ ರವರೆಗೆ ರಾಜ್ಯಸಭಾ ಸದಸ್ಯರಾಗಿದ್ದರು. ಅವರು ಭಾರತೀಯ ಜನತಾ ಪಕ್ಷದ ಮೊದಲ ಸದಸ್ಯರಲ್ಲಿ ಒಬ್ಬರು. ಅವರು ೨೦೨೧ ರಲ್ಲಿ ಭಾರತದ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದರು.   

ವಿಜಯಾ ಅವರು ಜನತಾ ಪಕ್ಷದಲ್ಲಿ ತಮ್ಮ ರಾಜಕೀಯ ಜೀವನವನ್ನು ಪ್ರಾರಂಭಿಸಿದರು. ಅವರು ನಂತರ ಪ್ರಾದೇಶಿಕ ಅಸೋಮ್ ಗಣ ಪರಿಷತ್ತಿಗೆ ಸೇರಿದ್ದರು ಮತ್ತು ೧೯೮೬ ರಿಂದ ೧೯೯೨ ರವರೆಗೆ ರಾಜ್ಯಸಭೆಯಲ್ಲಿ ಸೇವೆ ಸಲ್ಲಿಸಿದರು. ರಾಜ್ಯಸಭೆಯಲ್ಲಿ ಅವರ ಅವಧಿಯ ನಂತರ, ಅವರು ಭಾರತೀಯ ಜನತಾ ಪಕ್ಷಕ್ಕೆ ಸೇರಿದ್ದರು.

ಅವರು ೧೩ ನೇ ಲೋಕಸಭೆಯಲ್ಲಿ ಗುವಾಹಟಿಯನ್ನು ಪ್ರತಿನಿಧಿಸಿದರು. ಅವರು ೧೯೯೯ ರಲ್ಲಿ ಮೊದಲ ಬಾರಿಗೆ ಬಿ.ಜೆ.ಪಿಯಲ್ಲಿ ಸ್ಥಾನವನ್ನು ಗೆದ್ದರು. ಅಟಲ್ ಬಿಹಾರಿ ವಾಜಪೇಯಿ ಅವರು ಪ್ರಧಾನಿಯಾಗಿದ್ದಾಗ, ಅವರು ಕೇಂದ್ರ ಜಲಸಂಪನ್ಮೂಲ ರಾಜ್ಯ ಸಚಿವರಾಗಿ ಸೇವೆ ಸಲ್ಲಿಸಿದರು. ೨೦೦೪ ರಲ್ಲಿ, ಬಿಜೆಪಿ ಗಾಯಕ ಭೂಪೇನ್ ಹಜಾರಿಕಾ ಅವರನ್ನು ಅವರ ಸ್ಥಾನದಲ್ಲಿ ನಿಲ್ಲಿಸಲು ನಿರ್ಧರಿಸಿತು. ಇದು ಬಿಜೆಪಿ ಪಕ್ಷದ ಕಾರ್ಯಕರ್ತರಿಂದ ವ್ಯಾಪಕ ಪ್ರತಿಭಟನೆಗೆ ಕಾರಣವಾಯಿತು. ಇವರು ಹಜಾರಿಕಾ ಚುನಾವಣೆಯಲ್ಲಿ ಸೋತರು. ಬಿಜೆಪಿ ತನ್ನ ತಪ್ಪನ್ನು ಅರ್ಥಮಾಡಿಕೊಂಡಿತು ಮತ್ತು ೨೦೦೯ ರ ಲೋಕಸಭಾ ಚುನಾವಣೆಯಲ್ಲಿ ಗೌಹಾಟಿ ಕ್ಷೇತ್ರದಿಂದ ವಿಜಯಾ ಅವರನ್ನು ಮರು ನಾಮನಿರ್ದೇಶನ ಮಾಡಿತು. ಇದರ ಪರಿಣಾಮವಾಗಿ, ಅವರು ೨೦೦೯ ಮತ್ತು ೨೦೧೪ ರಲ್ಲಿ ಬಿಜೆಪಿಯನ್ನು ಪ್ರತಿನಿಧಿಸುವ ಸ್ಥಾನವನ್ನು ಗೆದ್ದರು.

## ವೈಯಕ್ತಿಕ ಜೀವನ 
ಚಕ್ರವರ್ತಿಯವರು ಬಿಕೆ ಠಾಕೂರ್ ಮತ್ತು ಮುಖ್ಯದಾ ಠಾಕೂರ್ ದಂಪತಿಗಳಿಗೆ ೭ ಅಕ್ಟೋಬರ್ ೧೯೩೯ ರಂದು ಅಸ್ಸಾಂನ ಜೋರ್ಹತ್ ಜಿಲ್ಲೆಯ ಬಾಲಿಗಾಂವ್ ಗ್ರಾಮದಲ್ಲಿ ಜನಿಸಿದರು.  ಇಂಗ್ಲಿಷ್ ಭಾಷೆಯಲ್ಲಿ ಸ್ನಾತಕೋತ್ತರ ಕಲೆಯೊಂದಿಗೆ ಸ್ನಾತಕೋತ್ತರ ಪದವೀಧರರಾದ ಅವರು ಗುವಾಹಟಿ ವಿಶ್ವವಿದ್ಯಾಲಯ ಮತ್ತು ಬನಾರಸ್ ಹಿಂದೂ ವಿಶ್ವವಿದ್ಯಾಲಯದಿಂದ ಶಿಕ್ಷಣ ಪಡೆದರು.  

ಅವರ ಮಗ ರಣಜಿತ್ ಚಕ್ರವರ್ತಿ ಅವರು ಮೇ ೨೦೧೭ ರಲ್ಲಿ ೪೯ ನೇ ವಯಸ್ಸಿನಲ್ಲಿ ನಿಧನರಾದರು. 

## ಪಡೆದ ಸ್ಥಾನಗಳು 
* ೧೯೯೭–೧೯೭೯ ಜಿಲ್ಲಾ ಕಾರ್ಯದರ್ಶಿ, ಜನತಾ ಪಾರ್ಟಿ, ಮಂಗಲ್ದೋಯಿ (ಅಸ್ಸಾಂ)
* ೧೯೮೬–೧೯೯೨ ಸಂಸತ್ ಸದಸ್ಯ, ಅಸೋಮ್ ಗಣ ಪರಿಷತ್ತಿನ ರಾಜ್ಯಸಭಾ
* ೧೯೯೯–೨೦೦೪ ಸಂಸದರು, ಲೋಕಸಭೆಯನ್ನು ಪ್ರತಿನಿಧಿಸುವ ಗೌಹಾಟಿ (ಅಸ್ಸಾಂ)
* ೧೯೯೯–೨೦೦೪ ಕೇಂದ್ರ ಜಲಸಂಪನ್ಮೂಲ ರಾಜ್ಯ ಸಚಿವರು
* ೨೦೦೭–ಇಂದಿನ ರಾಷ್ಟ್ರೀಯ ಉಪಾಧ್ಯಕ್ಷ, ಭಾರತೀಯ ಜನತಾ ಪಾರ್ಟಿ
## ಉಲ್ಲೇಖಗಳು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಎಸ್.ಗೋಕುಲ ಇಂದಿರಾ

**ಎಸ್. ಗೋಕುಲ ಇಂದಿರಾ** ಒಬ್ಬ ಭಾರತೀಯ ಮಹಿಳಾ ರಾಜಕಾರಣಿ ಮತ್ತು ಅಣ್ಣಾ ನಗರ ಕ್ಷೇತ್ರದಿಂದ ೧೪ ನೇ ತಮಿಳುನಾಡು ವಿಧಾನಸಭೆಯ ಸದಸ್ಯರಾಗಿದ್ದರು. ಅವರು ಅಖಿಲ ಭಾರತ ಅಣ್ಣಾ ದ್ರಾವಿಡ ಮುನ್ನೇತ್ರ ಕಳಗಂ ಪಕ್ಷವನ್ನು ಪ್ರತಿನಿಧಿಸಿದ್ದರು. 

ಅವರು ೨೦೧೧ ರಲ್ಲಿ ಪ್ರವಾಸೋದ್ಯಮ ಸಚಿವರಾಗಿ ಜಯಲಲಿತಾ ಸಚಿವರಾಗಿ ಸೇರ್ಪಡೆಗೊಂಡರು. ಆದಾಗ್ಯೂ, ಫೆಬ್ರವರಿ ೨೦೧೩ ರಲ್ಲಿ, ಅವರು ಕ್ಯಾಬಿನೆಟ್‌ನಿಂದ ವಜಾಗೊಳಿಸಲ್ಪಟ್ಟರು, ಪ್ರಾಯಶಃ ಕಳಪೆ ಕಾರ್ಯಕ್ಷಮತೆಯಿಂದಾಗಿ, ಮೇ ೨೦೧೪ ರಲ್ಲಿ ಮತ್ತೊಂದು ಪುನರ್ರಚನೆಯಲ್ಲಿ ಕೈಮಗ್ಗ ಮತ್ತು ಜವಳಿ ಸಚಿವರಾಗಿ ಮರುಸೇರ್ಪಡೆಯಾದರು.

೨೦೧೬ ರ ಚುನಾವಣೆಯಲ್ಲಿ ತಮ್ಮ ಪಕ್ಷ ಅಧಿಕಾರವನ್ನು ಉಳಿಸಿಕೊಂಡಿದ್ದರೂ ಇಂದಿರಾ ಸೋತರು. ಅವರ ಕ್ಷೇತ್ರವನ್ನು ಎಂ.ಕೆ.ಮೋಹನ್ ಗೆದ್ದಿದ್ದರು. ೨೦೧೬ ರ ಚುನಾವಣೆಯಲ್ಲಿ ಸೋತ ೧೩ ಎಡಿಎಂಕೆ ಸಚಿವರಲ್ಲಿ ಅವರು ಒಬ್ಬರು.  

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ರತ್ನಮಾಲಾ ಸವಣೂರು

**ರತ್ನಮಾಲಾ ಧಾರೇಶ್ವರ ಸವಣೂರು** (ಕೆಲವೊಮ್ಮೆ **ಸವಣೂರು** ಎಂದು ಉಚ್ಚರಿಸಲಾಗುತ್ತದೆ; ಜನನ ೧೯೫೦) ಒಬ್ಬ ಭಾರತೀಯ ರಾಜಕಾರಣಿ. ಇವರು ಈ ಹಿಂದೆ ಜನತಾ ದಳಕ್ಕೆ ಸೇರಿದ್ದರು ಮತ್ತು ಈಗ ಜನತಾ ದಳ (ಜಾತ್ಯತೀತ)ಕ್ಕೆ ಸೇರಿದ್ದಾರೆ. ಅವರು ೧೧ ನೇ ಲೋಕಸಭೆಯ ಸದಸ್ಯರಾಗಿದ್ದರು ಮತ್ತು ಗುಜ್ರಾಲ್ ಐ.ಕೆ ಸಚಿವಾಲಯದಲ್ಲಿ ಯೋಜನೆ ಮತ್ತು ಅನುಷ್ಠಾನದ ರಾಜ್ಯ ಸಚಿವರಾಗಿ ಸೇವೆ ಸಲ್ಲಿಸಿದ್ದರು..

## ಆರಂಭಿಕ ಜೀವನ 
ಸವಣೂರು ಅವರು ಕರ್ನಾಟಕದ ಬೆಳಗಾವಿ ಜಿಲ್ಲೆಯಲ್ಲಿ ೩ ಡಿಸೆಂಬರ್ ೧೯೫೦ ರಂದು ಜನಿಸಿದರು. ಇವರು ಶ್ರೀ ಗೋಪಾಲರಾವ್ ಮಾಸಾಜಿ ಪೋಲ್ ಅವರ ಪುತ್ರಿ. ಅವರು ಕೊಲ್ಲಾಪುರದ ಕಾನೂನು ಕಾಲೇಜಿನಲ್ಲಿ ಕಾನೂನು ಪದವಿ ಪಡೆದಿದ್ದಾರೆ.

## ವೃತ್ತಿ 
ಸವಣೂರು  ಅವರು ಈ ಹಿಂದೆ ಜನತಾದಳದ ಸದಸ್ಯರಾಗಿದ್ದರು. ೧೯೯೬ ರ ಭಾರತೀಯ ಸಾರ್ವತ್ರಿಕ ಚುನಾವಣೆಯ ಸಮಯದಲ್ಲಿ, ಅವರು ಪರಿಶಿಷ್ಟ ಜಾತಿಗಳಿಗೆ ಮೀಸಲಾದ ಚಿಕ್ಕೋಡಿ ಸ್ಥಾನದಿಂದ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ (ಐ‌ಎನ್‌ಸಿ)ನ  ಬಿ. ಶಂಕರಾನಂದ ರ ವಿರುದ್ಧ ಸ್ಪರ್ಧಿಸಿ,ಅವರನ್ನು ೧,೧೨,೭೫೯ ಮತಗಳ ಅಂತರದಿಂದ ಸೋಲಿಸಿದರು. ಶಂಕರಾನಂದ ಅವರು ಈ ಮೊದಲು ಸತತ ಒಂಭತ್ತು ಬಾರಿ ಈ ಕ್ಷೇತ್ರದಿಂದ ಗೆದ್ದಿದ್ದರು. ಪ್ರಧಾನ ಮಂತ್ರಿ ಐ.ಕೆ. ಗುಜ್ರಾಲ್ ಅವರ ಮಂತ್ರಿಮಂಡಲದಲ್ಲಿ ಸವಣೂರ್ ಅವರನ್ನು ಯೋಜನೆ ಮತ್ತು ಅನುಷ್ಠಾನದ ರಾಜ್ಯ ಸಚಿವೆಯನ್ನಾಗಿ ನೇಮಿಸಲಾಯಿತು. ಆದರೆ, ೧೯೯೮ ರ ಸಾರ್ವತ್ರಿಕ ಚುನಾವಣೆಯಲ್ಲಿ ಜನತಾದಳ ಚಿಕ್ಕೋಡಿಯಿಂದ ಮತ್ತೊಬ್ಬ ಅಭ್ಯರ್ಥಿಯನ್ನು ಕಣಕ್ಕಿಳಿಸಿತು. ಭಾರತೀಯ ರಾಷ್ಟೀಯ ಕಾಂಗ್ರೆಸ್‌ನ ಸದಸ್ಯರಾಗಿದ್ದರು. ೨೦೦೮ ರ ಕರ್ನಾಟಕ ವಿಧಾನಸಭೆ ಚುನಾವಣೆಗೆ ಮುಂಚಿತವಾಗಿ, ಅವರು ಭಾರತೀಯ ಜನತಾ ಪಕ್ಷಕ್ಕೆ ಸೇರಿದರು.

## ವೈಯಕ್ತಿಕ ಜೀವನ 
ಅವರು ಧಾರೇಶ್ವರ ಸವಣೂರು ಅವರನ್ನು ೧೨ ಮೇ ೧೯೭೪ ರಂದು ವಿವಾಹವಾದರು ಮತ್ತು ಅವರಿಗೆ ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ.

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಅನುಪ್ರಿಯಾ ಪಟೇಲ್

**ಅನುಪ್ರಿಯಾ ಪಟೇಲ್** (ಜನನ ೨೮ ಏಪ್ರಿಲ್ ೧೯೮೧)  ಒಬ್ಬ ಭಾರತೀಯ ರಾಜಕಾರಣಿ, ಶಿಕ್ಷಕಿ ಮತ್ತು ಉತ್ತರ ಪ್ರದೇಶ ರಾಜ್ಯದ ಸಾಮಾಜಿಕ ಕಾರ್ಯಕರ್ತೆ. ಅವರು ೨೦೧೬ ರಿಂದ ಅಪ್ನಾ ದಳ (ಸೋನೆಲಾಲ್) ಪಕ್ಷದ ಅಧ್ಯಕ್ಷರಾಗಿದ್ದಾರೆ ಮತ್ತು ೭ ಜುಲೈ ೨೦೨೧ ರಿಂದ ಭಾರತದ ವಾಣಿಜ್ಯ ಮತ್ತು ಕೈಗಾರಿಕಾ ರಾಜ್ಯ ಸಚಿವರಾಗಿದ್ದಾರೆ.  ಅವರು ೨೦೧೪ ರಿಂದ ಲೋಕಸಭೆಯಲ್ಲಿ ಮಿರ್ಜಾಪುರವನ್ನು ಪ್ರತಿನಿಧಿಸುತ್ತಿದ್ದಾರೆ. ಅವರು ೨೦೧೬ ರಿಂದ ೨೦೧೯ರವರೆಗೆ ಭಾರತ ಸರ್ಕಾರದ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯದ ರಾಜ್ಯ ಸಚಿವರಾಗಿದ್ದರು.  ಅವರು ಈ ಹಿಂದೆ ವಾರಣಾಸಿಯ ಉತ್ತರ ಪ್ರದೇಶದ ವಿಧಾನಸಭೆಯ ರೊಹನಿಯಾ ಕ್ಷೇತ್ರಕ್ಕೆ ವಿಧಾನಸಭೆಯ ಸದಸ್ಯರಾಗಿ ಚುನಾಯಿತರಾಗಿದ್ದರು. ಅಲ್ಲಿ ಅವರು ೨೦೧೨ ರಿಂದ  ೨೦೧೪ ರವರೆಗೆ ಪೀಸ್ ಪಾರ್ಟಿ ಆಫ್ ಇಂಡಿಯಾ ಮತ್ತು ಬುಂದೇಲ್‌ಖಂಡ್ ಕಾಂಗ್ರೆಸ್‌ನೊಂದಿಗೆ ಮೈತ್ರಿ ಮಾಡಿಕೊಂಡು ಪ್ರಚಾರದಲ್ಲಿ ಹೋರಾಡಿದ್ದರು. 

## ಜೀವನ 
ಅನುಪ್ರಿಯಾ ಪಟೇಲ್ ಉತ್ತರ ಪ್ರದೇಶ ಮೂಲದ ಅಪ್ನಾ ದಳ (ಸೋನೆಲಾಲ್) ರಾಜಕೀಯ ಪಕ್ಷವನ್ನು ಸ್ಥಾಪಿಸಿದ ಸೋನೆ ಲಾಲ್ ಪಟೇಲ್ ಅವರ ಪುತ್ರಿ. ಅವರು ಲೇಡಿ ಶ್ರೀ ರಾಮ್ ಕಾಲೇಜ್ ಫಾರ್ ವುಮೆನ್ ಮತ್ತು ಛತ್ರಪತಿ ಶಾಹು ಜಿ ಮಹಾರಾಜ್ ವಿಶ್ವವಿದ್ಯಾನಿಲಯದಲ್ಲಿ (ಹಿಂದೆ ಕಾನ್ಪುರ್ ವಿಶ್ವವಿದ್ಯಾಲಯ) ಶಿಕ್ಷಣ ಪಡೆದರು.   ಅವರು ಮನೋವಿಜ್ಞಾನದಲ್ಲಿ ಸ್ನಾತಕೋತ್ತರ ಪದವಿಗಳನ್ನು ಹೊಂದಿದ್ದಾರೆ ಮತ್ತು ವ್ಯವಹಾರ ಆಡಳಿತದಲ್ಲಿ ಎಮ್ ಬಿ ಎ) ಸ್ನಾತಕೋತ್ತರ ಪದವಿಗಳನ್ನು ಹೊಂದಿದ್ದಾರೆ. 

## ವೃತ್ತಿ 
ಇವರು ಅಕ್ಟೋಬರ್  ೨೦೦೯ ರಲ್ಲಿ ತನ್ನ ತಂದೆಯ ಮರಣದ ನಂತರ ಪಟೇಲ್ ಅಪ್ನಾ ದಳದ ಅಧ್ಯಕ್ಷರಾಗಿದ್ದಾರೆ.  ೨೦೧೨ರಲ್ಲಿ, ಅವರು ವಾರಣಾಸಿಯ ರೊಹನಿಯಾ ಕ್ಷೇತ್ರಕ್ಕೆ ಉತ್ತರ ಪ್ರದೇಶ ವಿಧಾನಸಭೆ ಚುನಾವಣೆಯ ಸದಸ್ಯರಾಗಿ ಆಯ್ಕೆಯಾದರು. 

೨೦೧೪ ರ ಸಾರ್ವತ್ರಿಕ ಚುನಾವಣೆಯಲ್ಲಿ, ಪಟೇಲ್ ಅವರ ಪಕ್ಷವು ನರೇಂದ್ರ ಮೋದಿ ನೇತೃತ್ವದ ಭಾರತೀಯ ಜನತಾ ಪಕ್ಷದೊಂದಿಗೆ ಮೈತ್ರಿ ಮಾಡಿಕೊಂಡು ಪ್ರಚಾರ ನಡೆಸಿತು. ಅವರು ಮಿರ್ಜಾಪುರ ಕ್ಷೇತ್ರದಿಂದ ಸಂಸದರಾಗಿ ಆಯ್ಕೆಯಾದರು. ಚುನಾವಣೆಯ ನಂತರ, ಎರಡು ಪಕ್ಷಗಳು ವಿಲೀನಗೊಳ್ಳುತ್ತವೆ ಎಂಬ ವದಂತಿಗಳು ಇದ್ದವು ಆದರೆ ಪಟೇಲ್ ಅವರು ಸಾಧ್ಯತೆಗಳನ್ನು ತಿರಸ್ಕರಿಸಿದರು. 

## ಕುಟುಂಬ 
### ಕೃಷ್ಣ ಪಟೇಲ್ 
ಕೃಷ್ಣ ಪಟೇಲ್ ಕೇಂದ್ರ ಸಚಿವ ಮತ್ತು ಅಪ್ನಾ ದಳ (ಎಸ್) ಅಧ್ಯಕ್ಷೆ ಅನುಪ್ರಿಯಾ ಪಟೇಲ್ ಅವರ ತಾಯಿ. ಅಪ್ನಾ ದಳದ ಸಂಸ್ಥಾಪಕ ಡಾ. ಸೋನೆ ಲಾಲ್ ಪಟೇಲ್ ನಿಧನರಾದ ನಂತರ ಕೃಷ್ಣ ಪಟೇಲ್ ಅಪ್ನಾ ದಳದ (ಕಾಮೆರವಾಡಿ) ಪಕ್ಷದ ಅಧ್ಯಕ್ಷರಾದರು.   ೨೦೨೨ರ ಚುನಾವಣೆಗೆ ಸಮಾಜವಾದಿ ಪಕ್ಷದ ಮೈತ್ರಿ ಅಭ್ಯರ್ಥಿಯಾಗಿ ಕೃಷ್ಣ ಪಟೇಲ್ ಉತ್ತರ ಪ್ರದೇಶದ ಪ್ರತಾಪಗಢ್ ಸದರ್ ವಿಧಾನಸಭಾ ಕ್ಷೇತ್ರದಿಂದ ಸ್ಪರ್ಧಿಸಿ ವಿಫಲರಾದರು.  ಡಾ ಪಲ್ಲವಿ ಪಟೇಲ್ ಅನುಪ್ರಿಯಾ ಪಟೇಲ್ ಅವರ ಸಹೋದರಿ ಇತ್ತೀಚೆಗೆ ಪಲ್ಲವಿ ಪಟೇಲ್ ಅವರು ಸೀರತ್ತು ವಿಧಾನ ಸಭೆಯಲ್ಲಿ ಉಪ ಸಿಎಂ ಕೇಶವ ಪ್ರಸಾದ್ ಮೌರ್ಯ ಅವರನ್ನು ಸೋಲಿಸಿದ ನಂತರ ಸುದ್ದಿಯಾಗಿದ್ದಾರೆ. https://www.bhaskar.com/news/UP-LUCK-fir-against-anupriya-patel-sister-pallavi-patel-5652364-PHO.html https://www.abplive.com/states/up-uk/apna-dal-anupriya-patel-and-mla-pallavi-patel-sisters-fight-for-celebrate-birth-anniversary-of-father-sonelal-patel-ann-2159058/amp#amp_ct=1677065516969&amp_tf=From%20%251%24s&aoh=16770654347121&referrer=https%3A%2F%2Fwww.google.com

## ಉಲ್ಲೇಖಗಳು 
https://www.abplive.com/states/up-uk/apna-dal-anupriya-patel-and-mla-pallavi-patel-sisters-fight-for-celebrate-birth-anniversary-of-father-sonelal-patel-ann-2159058/amp#amp_ct=1677065516969&amp_tf=From%20%251%24s&aoh=16770654347121&referrer=https%3A%2F%2Fwww.google.com

## ಬಾಹ್ಯ ಕೊಂಡಿಗಳು 
* ಲೋಕಸಭೆಯ ಜೀವನಚರಿತ್ರೆ

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಲೂಯಿಸ್ ಮರಾಂಡಿ

**ಲೂಯಿಸ್ ಮರಾಂಡಿ** ಒಬ್ಬ ಮಹಿಳಾ ಭಾರತೀಯ ರಾಜಕಾರಣಿ ಮತ್ತು ಭಾರತೀಯ ಜನತಾ ಪಕ್ಷಕ್ಕೆ ಸೇರಿದವರು. ಅವರು ಅಲ್ಪಸಂಖ್ಯಾತರ ಕಲ್ಯಾಣ, ಸಮಾಜ ಕಲ್ಯಾಣ, ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸೇರಿದಂತೆ ಕಲ್ಯಾಣಕ್ಕೆ ಸಂಬಂಧಿಸಿದ ಖಾತೆಯೊಂದಿಗೆ ಜಾರ್ಖಂಡ್ ಸರ್ಕಾರದಲ್ಲಿ ಕ್ಯಾಬಿನೆಟ್ ಸಚಿವೆರಾಗಿದ್ದರು.      

## ರಾಜಕೀಯ ಜೀವನ 
**ಲೂಯಿಸ್ ಮರಾಂಡಿ** ಇವರು ಜಾರ್ಖಂಡ್ ಭಾರತೀಯ ಜನತಾ ಪಕ್ಷದ ಸಂಘಟನೆಯ ಏಕೈಕ ಜನಪ್ರಿಯ ಮಹಿಳಾ ನಾಯಕಿ. ಅವರು ಜಾರ್ಖಂಡ್‌ನ ಭಾರತೀಯ ಜನತಾ ಪಕ್ಷಕ್ಕಾಗಿ ವಿವಿಧ ಪ್ರಮುಖ ಪಾತ್ರಗಳನ್ನು ವಹಿಸಿದ್ದರು. ಈ ಹಿಂದೆ ಜಾರ್ಖಂಡ್‌ನ ಭಾರತೀಯ ಜನತಾ ಪಕ್ಷದ ಮಹಿಳಾ ವಿಭಾಗದ ಅಧ್ಯಕ್ಷೆಯಾಗಿ, ಜಾರ್ಖಂಡ್ ಮಹಿಳಾ ಆಯೋಗದ ಸದಸ್ಯರೂ ಆಗಿದ್ದರು.

ಸಂತಾಲಿ ವಿಷಯದಲ್ಲಿ ಜಾರ್ಖಂಡ್‌ನ ವಿವಿಧ ಕಾಲೇಜುಗಳಲ್ಲಿ ಉಪನ್ಯಾಸ ನೀಡಿದ್ದಾರೆ. ಇವರು ೨೦೦೯ರ ಜಾರ್ಖಂಡ್ ವಿಧಾನಸಭಾ ಚುನಾವಣೆಯಲ್ಲಿ ದುಮ್ಕಾ ವಿಧಾನಸಭೆಯಿಂದ ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿಯಾಗಿದ್ದರು. ಇವರನ್ನು ಜಾರ್ಖಂಡ್ ಮುಖ್ಯಮಂತ್ರಿ ಮತ್ತು ಜಾರ್ಖಂಡ್ ಮುಕ್ತಿ ಮೋರ್ಚಾ ಮುಖ್ಯಸ್ಥ ಶಿಬು ಸೊರೆನ್ ಅವರ ಪುತ್ರ ಹೇಮಂತ್ ಸೊರೆನ್ ಅವರು ಸುಮಾರು ೩೦೦೦ ಮತಗಳಿಂದ ಸೋಲಿಸಿದರು.

೨೦೧೨ ರಲ್ಲಿ ರಾಜನಾಥ್ ಸಿಂಗ್ ಅವರ ತಂಡದಲ್ಲಿ ಬಿಜೆಪಿಯ ರಾಷ್ಟ್ರೀಯ ಕಾರ್ಯದರ್ಶಿಯಾಗಿ ಇವರು ನಿರ್ವಹಿಸಿದ ದೊಡ್ಡ ಪಾತ್ರಗಳಲ್ಲಿ ಒಂದಾಗಿದೆ. ಜೂನ್ ೨೦೧೪ ರ ಸಂಸತ್ತಿನ ಚುನಾವಣೆಯಲ್ಲಿ, ಬಿಜೆಪಿಯ ಆಂತರಿಕ ರಾಜಕೀಯದಿಂದಾಗಿ ಆ ಚುನಾವಣೆಯಲ್ಲಿ ದುಮ್ಕಾ ಸ್ಥಾನದಿಂದ ಟಿಕೆಟ್ ನಿರ್ವಹಿಸಲು ಸಾಧ್ಯವಾಗದಿದ್ದರೂ, ಜಾರ್ಖಂಡ್‌ನಿಂದ ೧೪ ರಲ್ಲಿ ೧೨ ಸ್ಥಾನಗಳನ್ನು ಗೆಲ್ಲಲು ಅವರು ಪ್ರಮುಖ ಪಾತ್ರ ವಹಿಸಿದರು.

೨೦೧೪ ರ ಜಾರ್ಖಂಡ್ ವಿಧಾನಸಭೆ ಚುನಾವಣೆಯಲ್ಲಿ ಅವರು ಜಾರ್ಖಂಡ್ ಮುಖ್ಯಮಂತ್ರಿ ಮತ್ತು ಜಾರ್ಖಂಡ್ ಮುಕ್ತಿ ಮೋರ್ಚಾ ಮುಖ್ಯಸ್ಥ ಶಿಬು ಸೊರೆನ್ ಅವರ ಪುತ್ರ ಹೇಮಂತ್ ಸೊರೆನ್ ಅವರನ್ನು ೫೨೬೨ ಮತಗಳಿಂದ ಸೋಲಿಸಿದರು ಮತ್ತು ಜಾರ್ಖಂಡ್ ರಾಜಕೀಯದ ಪ್ರಬಲ ನಾಯಕರಲ್ಲಿ ಒಬ್ಬರಾದರು. ಈಗ ಅವರು ಬಿಜೆಪಿ ನೇತೃತ್ವದ ಜಾರ್ಖಂಡ್ ಸರ್ಕಾರದ ಕ್ಯಾಬಿನೆಟ್ ಸಚಿವರಾಗಿದ್ದರು. ಅವರು ಜಾರ್ಖಂಡ್ ಸರ್ಕಾರದಲ್ಲಿ ಸಂತಾಲ್ ಪರ್ಗಾನ್ಸ್ ಅನ್ನು ಪ್ರತಿನಿಧಿಸುತ್ತಾರೆ. 

## ಉಲ್ಲೇಖಗಳು 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ನಿರಂಜನ ಜ್ಯೋತಿ

**ನಿರಂಜನ್ ಜ್ಯೋತಿ** (ಜನನ ೧ ಮಾರ್ಚ್ ೧೯೬೭), ಸಾಮಾನ್ಯವಾಗಿ *ಸಾಧ್ವಿ ನಿರಂಜನ್ ಜ್ಯೋತಿ* ಎಂದು ಇವರನ್ನು ಕರೆಯಲಾಗುತ್ತದೆ. ಅವರು ಭಾರತೀಯ ಜನತಾ ಪಕ್ಷಕ್ಕೆ (ಬಿಜೆಪಿ) ಸೇರಿದ ಭಾರತೀಯ ಮಹಿಳಾ ರಾಜಕಾರಣಿ. ಅವರು ನವೆಂಬರ್ ೨೦೧೪ ರಲ್ಲಿ ಆಹಾರ ಸಂಸ್ಕರಣಾ ಕೈಗಾರಿಕೆಗಳ ರಾಜ್ಯ ಸಚಿವರಾಗಿ ನೇಮಕಗೊಂಡರು.  ೩೦ ಮೇ ೨೦೧೯ ರಂದು, ಅವರು ನರೇಂದ್ರ ಮೋದಿ ೨೦೧೯ ಕ್ಯಾಬಿನೆಟ್‌ನಲ್ಲಿ ಗ್ರಾಮೀಣಾಭಿವೃದ್ಧಿ ಸಚಿವಾಲಯದಲ್ಲಿ ರಾಜ್ಯ ಸಚಿವರಾಗಿ ನೇಮಕಗೊಂಡರು.

ಅವರು ೨೦೧೪ ರ ಸಾರ್ವತ್ರಿಕ ಚುನಾವಣೆಯಲ್ಲಿ ಗೆದ್ದ ನಂತರ ಲೋಕಸಭೆಯಲ್ಲಿ ಉತ್ತರ ಪ್ರದೇಶದ ಫತೇಪುರ್ ಕ್ಷೇತ್ರವನ್ನು ಪ್ರತಿನಿಧಿಸಿದರು.  ಅವರು ೨೦೧೨ರ ಚುನಾವಣೆಯಲ್ಲಿ ಗೆದ್ದ ನಂತರ ಉತ್ತರ ಪ್ರದೇಶ ವಿಧಾನಸಭೆಯಲ್ಲಿ ಹಮೀರ್ಪುರ್ ಕ್ಷೇತ್ರವನ್ನು ಪ್ರತಿನಿಧಿಸಿದರು. 

## **ಜೀವನ ಮತ್ತು ವೃತ್ತಿ** 
ನಿರಂಜನ್ ಜ್ಯೋತಿ ಅವರು ಮಾರ್ಚ್ ೧, ೧೯೬೭ ರಂದು ಉತ್ತರ ಪ್ರದೇಶದ ಹಮೀರ್‌ಪುರ ಜಿಲ್ಲೆಯ ಪಟೇವ್ರಾ ಗ್ರಾಮದಲ್ಲಿ ಜನಿಸಿದರು. ಅವರ ತಂದೆ ಅಚ್ಯುತಾನಂದ ಮತ್ತು ತಾಯಿ ಶಿವ ಕಾಳಿ ದೇವಿ.   ಅವರು ನಿಶಾದ್ -ಜಾತಿ ಕುಟುಂಬದಲ್ಲಿ ಜನಿಸಿದರು. 

೧೪ ಜೂನ್ ೨೦೧೪ ರಂದು, ಲಕ್ನೋದ ಆವಾಸ್ ವಿಕಾಸ್ ಕಾಲೋನಿಯಲ್ಲಿ ನಡೆದ ಸಮಾರಂಭದಲ್ಲಿ ಜ್ಯೋತಿ ವಾಪಸಾಗುತ್ತಿದ್ದಾಗ ಭಾನು ಪಟೇಲ್ ಮತ್ತು ಅವರ ಮೂವರು ಸಹಚರರು ಜ್ಯೋತಿ ಮೇಲೆ ಗುಂಡು ಹಾರಿಸಿದರು. ಅವರು ಪ್ರಾಣಾಪಾಯದಿಂದ ಪಾರಾದರು. ಆದರೆ ಆಕೆಯ ಅಂಗರಕ್ಷಕ ಗಾಯಗೊಂಡಿದ್ದರು.. 

ಮೇ ೨೦೧೯ರಲ್ಲಿ, ಜ್ಯೋತಿ ಅವರು ಗ್ರಾಮೀಣಾಭಿವೃದ್ಧಿ ರಾಜ್ಯ ಸಚಿವರಾದರು. 

## ವೈಯಕ್ತಿಕ ಅಭಿಪ್ರಾಯಗಳು ಮತ್ತು ವಿವಾದಗಳು 
೧ ಡಿಸೆಂಬರ್ ೨೦೧೪ ರಂದು,  ಈ ಹೇಳಿಕೆ ಸಂಸತ್ತಿನಲ್ಲಿ ಕೋಲಾಹಲಕ್ಕೆ ಕಾರಣವಾಗಿತ್ತು.  ನಂತರ ಅವರು ತಮ್ಮ ಹೇಳಿಕೆಗಳಿಗೆ ವಿಷಾದ ವ್ಯಕ್ತಪಡಿಸಿ ಕ್ಷಮೆಯಾಚಿಸಲು ಮುಂದಾದರು. 

## ಉಲ್ಲೇಖಗಳು 
 

## ಬಾಹ್ಯ ಕೊಂಡಿಗಳು 
* ಭಾರತದ ಸಂಸತ್ತಿನ ವೆಬ್‌ಸೈಟ್‌ನಲ್ಲಿ ಅಧಿಕೃತ ಜೀವನಚರಿತ್ರೆಯ ರೇಖಾಚಿತ್ರ

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಭಾರತಿ ಪವಾರ್

**ಭಾರತಿ ಪ್ರವೀಣ್ ಪವಾರ್** ಅವರು ಭಾರತೀಯ ಮಹಿಳಾ ರಾಜಕಾರಣಿಯಾಗಿದ್ದು, ಪ್ರಸ್ತುತ ೭ ಜುಲೈ ೨೦೨೧ ರಿಂದ ಭಾರತದ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ರಾಜ್ಯ ಸಚಿವರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ೨೦೧೯ ರ ಭಾರತೀಯ ಸಾರ್ವತ್ರಿಕ ಚುನಾವಣೆಯಲ್ಲಿ ಭಾರತೀಯ ಜನತಾ ಪಕ್ಷದ ಸದಸ್ಯರಾಗಿ ೨೦೧೯ ರ ಭಾರತೀಯ ಸಾರ್ವತ್ರಿಕ ಚುನಾವಣೆಯಲ್ಲಿ, ಮಹಾರಾಷ್ಟ್ರದ ಲೋಕಸಭಾ ಕ್ಷೇತ್ರದಿಂದ ಡಿಂಡೋರಿಯಿಂದ ಭಾರತದ ಸಂಸತ್ತಿನ ಕೆಳಮನೆಗೆ ೧೭ನೇ ಲೋಕಸಭೆಗೆ ಆಯ್ಕೆಯಾದರು.

ಅವರು ಡಿಸೆಂಬರ್ ೨೦೧೯ ರಲ್ಲಿ *ಲೋಕಮಾತ್ ಮೀಡಿಯಾ ಗ್ರೂಪ್‌ನಿಂದ* ಅತ್ಯುತ್ತಮ ಮಹಿಳಾ ಸಂಸದೆಯಾಗಿ ಪ್ರಶಸ್ತಿ ಪಡೆದಿದ್ದಾರೆ.  

## ಆರಂಭಿಕ ಜೀವನ 
ಭಾರತಿ ಪವಾರ್ ಅವರು ಮಹಾರಾಷ್ಟ್ರದ ನಾಸಿಕ್‌ನ ಆದಿವಾಸಿ ಪ್ರದೇಶದ ನರುಲ್-ಕಲ್ವಾನ್‌ನಲ್ಲಿ ೧೩ ಸೆಪ್ಟೆಂಬರ್ ೧೯೭೮ ರಂದು ಜನಿಸಿದರು.   ಅವರು ಪ್ರವೀಣ್ ಪವಾರ್ ಅವರನ್ನು ಮದುವೆಯಾಗಿದ್ದಾರೆ.

ಅವರು ಮಾಜಿ ಸಚಿವ ಅರ್ಜುನ್ ತುಳಶಿರಾಮ್ ಪವಾರ್ ಅವರ ಸೊಸೆ.    

## ಶಿಕ್ಷಣ 
ಪವಾರ್ ಅವರು ೨೦೦೨ ರಲ್ಲಿ ಎಂ.ಬಿ.ಬಿ.ಎಸ್. ಪದವಿಯನ್ನು ನಾಸಿಕ್ ನ ಎನ್.ಡಿ.ಎಂ.ವಿ.ಪಿ  ವೈದ್ಯಕೀಯ ಕಾಲೇಜಿನಿಂದ ಪಡೆದಿದ್ದಾರೆ.

## ರಾಜಕೀಯ ವೃತ್ತಿಜೀವನ 
ಭಾರತಿ ಅವರು ತಮ್ಮ ವೃತ್ತಿಜೀವನವನ್ನು ಜಿಲ್ಲಾ ಪರಿಷತ್ತಿನ ಸದಸ್ಯರಾಗಿ ಪ್ರಾರಂಭಿಸಿದರು. ಅವರು ೨೦೧೪ ರಲ್ಲಿ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ಅಭ್ಯರ್ಥಿಯಾಗಿ ಲೋಕಸಭೆ ಚುನಾವಣೆಯಲ್ಲಿ ಸ್ಪರ್ಧಿಸಿದರು ಮತ್ತು ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿಯಿಂದ ಪರಾಭವಗೊಂಡರು.  ಅವರು ೨೦೧೯ರಲ್ಲಿ ಮತ್ತೊಮ್ಮೆ ಉಮೇದುವಾರಿಕೆಯನ್ನು ಕೋರಿದರು ಆದರೆ ಅವರ ವಿನಂತಿಯನ್ನು ರಾಷ್ಠ್ರೀಯ ಕಾಂಗ್ರೆಸ್ ಪಕ್ಷವು ತಿರಸ್ಕರಿಸಿತು. ಅವರು ೨೦೧೯ ರಲ್ಲಿ ಬಿಜೆಪಿ ಸೇರಿದರು. ಅವರು ಭಾರತೀಯ ಜನತಾ ಪಕ್ಷಕ್ಕೆ ಸೇರಿದ ನಂತರ ಚುನಾವಣೆಯಲ್ಲಿ ಗೆದ್ದರು. 

ಅವರ ಮಾವ ಅದೇ ಪ್ರದೇಶದಿಂದ ೮ ಬಾರಿ ಶಾಸಕರಾಗಿದ್ದರು ಮತ್ತು ಮಹಾರಾಷ್ಟ್ರ ಸರ್ಕಾರದ ಮೊದಲ ದೇಶಮುಖ ಸಚಿವಾಲಯದಲ್ಲಿ ಬುಡಕಟ್ಟು ಕಲ್ಯಾಣ ರಾಜ್ಯ ಸಚಿವರಾಗಿ ಸೇವೆ ಸಲ್ಲಿಸಿದ್ದರು. 

### ನಿರ್ವಹಿಸಿದ ಸ್ಥಾನ-ಮಾನಗಳು 
* ಸದಸ್ಯರು, ಜಿಲ್ಲಾ ಪರಿಷತ್ತು (೨೦೧೨ - ೨೦೧೯)
* ಸಂಸದರು, ೧೭ ನೇ ಲೋಕಸಭೆ (೨೦೧೯ - ಹಾಲಿ)
* ಸದಸ್ಯ, ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸ್ಥಾಯಿ ಸಮಿತಿ (೨೦೧೯ - ಪದಾಧಿಕಾರಿ)
* ಸದಸ್ಯರು, ಅರ್ಜಿಗಳ ಸಮಿತಿ (೨೦೧೯- ಪ್ರಭಾರಿ)
* ಸದಸ್ಯ, ಸಲಹಾ ಸಮಿತಿ, ಕೌಶಲ್ಯ ಅಭಿವೃದ್ಧಿ ಮತ್ತು ವಾಣಿಜ್ಯೋದ್ಯಮ ಸಚಿವಾಲಯ (೨೦೧೯ - ಪ್ರಭಾರಿ)
* ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯದ ರಾಜ್ಯ ಸಚಿವರು (ಜುಲೈ ೨೦೨೧ - ಅಧಿಕಾರದಲ್ಲಿರುವವರು)

ಅವರು ೫೯ ವರ್ಷಗಳ ನಂತರ ನಾಸಿಕ್ ಪ್ರದೇಶದಿಂದ ಕೇಂದ್ರ ಸಚಿವರಾದರು . ಅವರು ನಾಸಿಕ್‌ನ ಮೊದಲ ಮಹಿಳಾ ಕೇಂದ್ರ ಸಚಿವೆಯೂ ಹೌದು.  

## ಪ್ರಶಸ್ತಿಗಳು 
* ಅತ್ಯುತ್ತಮ ಮಹಿಳಾ ಸಂಸದೀಯ ಪಟು (೨೦೧೯) - ಲೋಕಮಾತ್ ಮೀಡಿಯಾ ಗ್ರೂಪ್‌ನಿಂದ  

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಭಾರತದ ಸಂಸತ್ತಿನ ವೆಬ್‌ಸೈಟ್‌ನಲ್ಲಿ ಅಧಿಕೃತ ಜೀವನಚರಿತ್ರೆಯ ರೇಖಾಚಿತ್ರ
*

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಸಂಗೀತಾ ಕುಮಾರಿ ಸಿಂಗ್ ಡಿಯೊ

**ಸಂಗೀತಾ ಕುಮಾರಿ ಸಿಂಗ್ ಡಿಯೊ**  (ಜನನ ೩ ಡಿಸೆಂಬರ್ ೧೯೬೧) ಇವರು ಭಾರತೀಯ ಮಹಿಳಾ ರಾಜಕಾರಣಿ ಮತ್ತು ಒಡಿಶಾದಲ್ಲಿರುವ ಹಿಂದಿನ ರಾಜಪ್ರಭುತ್ವದ ರಾಜ್ಯವಾದ ಬೋಲಂಗಿರ್‌ನ  ಮಹಾರಾಜರ ಪತ್ನಿ. ಅವರು ಒಡಿಶಾದ ಬೋಲಂಗಿರ್‌ನಿಂದ ಲೋಕಸಭೆಯಲ್ಲಿ ಪ್ರಸ್ತುತ ಸಂಸದರಾಗಿದ್ದಾರೆ ಮತ್ತು ಬಿಜೆಪಿ ಸದಸ್ಯರಾಗಿದ್ದಾರೆ. ಅವರು ಪಕ್ಷದ ರಾಷ್ಟ್ರೀಯ ಕಾರ್ಯಕಾರಿಣಿ ಸದಸ್ಯರಾಗಿದ್ದಾರೆ.

## ಹಿನ್ನೆಲೆ ಮತ್ತು ಕುಟುಂಬ 
ಸಂಗೀತಾ ಅವರು ರಾಜಸ್ಥಾನದ ಚಿಕ್ಕ ರಜಪೂತ ಕುಲೀನರಲ್ಲಿ ಜನಿಸಿದರು. ಅವರ  ಕುಟುಂಬವು ಐದು ಹಳ್ಳಿಗಳ ಎಸ್ಟೇಟ್ ಅನ್ನು ಹೊಂದಿತ್ತು. ಅದರಲ್ಲಿ ದೊಡ್ಡದು ಕೆರೋಟ್ (ಅಥವಾ ಕಿರೋಟ್). ಅವರ ತಂದೆ, ಅಮರ್ ಸಿಂಗ್, ಅವರು  ಗಣ್ಯ ಐಪಿಎಸ್ ನಲ್ಲಿ ಅಧಿಕಾರಿಯಾಗಿ ಸೇವೆ ಸಲ್ಲಿಸಿದರು. ಅವರು ನವದೆಹಲಿಯ ಎಐಐಎಮ್ ನಲ್ಲಿ ಪಿಆರ್ ಉಸ್ತುವಾರಿಯಾಗಿ ನಿವೃತ್ತರಾದರು. ಸಂಗೀತಾ ಮಧ್ಯಮ ವರ್ಗದ ಪರಿಸರದಲ್ಲಿ ಬೆಳೆದರು ಮತ್ತು ದೆಹಲಿ ವಿಶ್ವವಿದ್ಯಾಲಯದಿಂದ ರಾಜಕೀಯ ವಿಜ್ಞಾನದಲ್ಲಿ ಬಿಎ ಪದವಿ ಪಡೆದರು. 

ಅಕ್ಟೋಬರ್೧೯೮೫ ರಲ್ಲಿ,  ಸಂಗೀತಾ ಅವರು ಒಡಿಶಾದಲ್ಲಿರುವ ಹಿಂದಿನ ರಾಜಪ್ರಭುತ್ವದ ರಾಜ್ಯವಾದ ಪಟ್ನಾಗಢ್-ಬೋಲಾಂಗಿರ್ನ ಮಹಾರಾಜರ ಮಗ ಮತ್ತು ಉತ್ತರಾಧಿಕಾರಿ ಕನಕವರ್ಧನ್ ಸಿಂಗ್ ದೇವ್ ಅವರನ್ನು ವಿವಾಹವಾದರು. ದಂಪತಿಗಳು ದೆಹಲಿಯಲ್ಲಿ ನೆಲೆಸಿದರು ಮತ್ತು ನಿವೃತ್ತಿ ಎಂಬ ಮಗಳ ಒಂದೇ ಮಗುವಿನ ಪೋಷಕರಾದರು. ಜನವರಿ ೨೦೧೪ ರಲ್ಲಿ, ನಿವೃತ್ತಿಯನ್ನು ಶ್ರೀಜಿ ಅರವಿಂದ್ ಸಿಂಗ್ ಮೇವಾರ್ ಅವರ ಏಕೈಕ ಪುತ್ರ ಮತ್ತು ಉತ್ತರಾಧಿಕಾರಿ ಲಕ್ಷ್ಯರಾಜ್ ಸಿಂಗ್ ಅವರೊಂದಿೊಂಗೆ ವಿವಾಹವಾದರು.

## ವೃತ್ತಿ 
ಕನಕವರ್ಧನ್ ಅವರ ತಂದೆ ಮತ್ತು ಅಜ್ಜ ಇಬ್ಬರೂ ಸಕ್ರಿಯ ಮತ್ತು ಯಶಸ್ವಿ ರಾಜಕಾರಣಿಗಳು. ೧೯೩೩-೪೭ರ ಅವಧಿಯಲ್ಲಿ ಅವರ ರಾಜ್ಯದಲ್ಲಿ ಸಂಪೂರ್ಣ ಆಡಳಿತವನ್ನು ಅನುಭವಿಸಿದ ಅವರ ಅಜ್ಜ, ಮಹಾರಾಜ ರಾಜೇಂದ್ರ ನಾರಾಯಣ ಸಿಂಗ್ ದೇವ್, ಸ್ವಾತಂತ್ರ್ಯದ ನಂತರ ಪ್ರಜಾಪ್ರಭುತ್ವಕ್ಕೆ ಚೆನ್ನಾಗಿ ಹೊಂದಿಕೊಂಡಿದ್ದರು ಮತ್ತು ರಾಜಕೀಯದಲ್ಲಿ ಒರಿಸ್ಸಾದ ಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸುವ ಮಟ್ಟಿಗೆ ಶ್ರೇಷ್ಠರಾಗಿದ್ದರು. ಸ್ವತಂತ್ರ ಪಕ್ಷದ ಸದಸ್ಯರಾಗಿ೧೯೬೭-೭೧ ರ ಅವಧಿ. ಕನಕವರ್ಧನ್ ಅವರ ತಂದೆ ಕೂಡ ಎರಡು ಬಾರಿ ಸಂಸತ್ ಸದಸ್ಯರಾಗಿದ್ದರು. ಅನಿವಾರ್ಯವಾಗಿ, ಕನಕವರ್ಧನ್ ರಾಜಕೀಯಕ್ಕೆ ಆಕರ್ಷಿತರಾದರು ಮತ್ತು ಒಡಿಶಾ ರಾಜ್ಯ ವಿಧಾನಸಭೆಯಲ್ಲಿ ಪಟ್ನಾಗಢ್ ಸದಸ್ಯರಾಗಿ ನಾಲ್ಕು ಅವಧಿಗೆ ಸೇವೆ ಸಲ್ಲಿಸಿದರು. ತಮ್ಮ ಹಿಂದಿನ ಸಾಮ್ರಾಜ್ಯವನ್ನು ಒಳಗೊಂಡಿರುವ ರಾಷ್ಟ್ರೀಯ ಸಂಸದೀಯ ಸ್ಥಾನವೂ ತಮ್ಮ ನಿಯಂತ್ರಣದಲ್ಲಿರಬೇಕು ಎಂದು ಖಚಿತಪಡಿಸಿಕೊಳ್ಳುವ ಅಗತ್ಯವನ್ನು ಕುಟುಂಬವು ಭಾವಿಸಿದೆ. ಕನಕವರ್ಧನ್ ಅವರು ಸಂಗೀತಾ ಅವರನ್ನು ತಮ್ಮ ಪಕ್ಷವಾದ ಭಾರತೀಯ ಜನತಾ ಪಕ್ಷದ ಸದಸ್ಯರನ್ನಾಗಿ ಮಾಡಿದರು ಮತ್ತು ಅವರು ಸಂಸತ್ ಚುನಾವಣೆಗೆ ಸ್ಪರ್ಧಿಸಲು ವ್ಯವಸ್ಥೆ ಮಾಡಿದರು. ಸಂಗೀತಾ ಅವರು ೧೯೯೮, ೧೯೯೯ ಮತ್ತು೨೦೦೪ ರಲ್ಲಿ ಬೋಲಂಗೀರ್ ಲೋಕಸಭಾ ಸ್ಥಾನವನ್ನು ಗೆದ್ದರು ಮತ್ತು ಹೀಗಾಗಿ  ಮತ್ತು ೧೪ ನೇ ಲೋಕಸಭೆಗಳ ಸದಸ್ಯರಾಗಿದ್ದರು. ಅವರು ೨೦೦೯ ರಲ್ಲಿ ಚುನಾವಣೆಯಲ್ಲಿ ಸೋತರು ಮತ್ತು ೨೦೧೪ ರಲ್ಲಿ ಬಿಜು ಜನತಾ ದಳದ ಪ್ರಮುಖ ಸದಸ್ಯರಾದ ಅವರ ಪತಿಯ ಮೊದಲ ಸೋದರಸಂಬಂಧಿ ಕಾಲಿಕೇಶ್ ಸಿಂಗ್ ದೇವ್ ಅವರ ಸ್ವಂತ ಕುಟುಂಬದ ಸದಸ್ಯರಿಂದ ಸೋತರು. ಸಂಗೀತಾ ೨೦೦೯ ರ ಚುನಾವಣೆಯಲ್ಲಿ ಮೂರನೇ ಸ್ಥಾನ ಮತ್ತು ೨೦೧೪ ರಲ್ಲಿ ಎರಡನೇ ಸ್ಥಾನ ಪಡೆದರು.

## ಬಾಹ್ಯ ಕೊಂಡಿಗಳು 
* ಹದಿನಾಲ್ಕನೆಯ ಲೋಕಸಭೆಯ ಸದಸ್ಯರು - ಭಾರತದ ಸಂಸತ್ತಿನ ವೆಬ್‌ಸೈಟ್
* ನಿವೃತ್ತಿ ಕುಮಾರಿ ಸಿಂಗ್ ದೇವೋ ಅಧಿಕೃತ ಫೇಸ್ಬುಕ್

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಸಾವಿತ್ರಿ ಮಿತ್ರಾ

**ಸಾಬಿತ್ರಿ ಮಿತ್ರಾ** ಅವರು ಅಖಿಲ ಭಾರತ ತೃಣಮೂಲ ಕಾಂಗ್ರೆಸ್‌ಗೆ ಸೇರಿದ  ರಾಜಕಾರಣಿ. ಅವರು ಪಶ್ಚಿಮ ಬಂಗಾಳ ಸರ್ಕಾರದಲ್ಲಿ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಮತ್ತು ಸಮಾಜ ಕಲ್ಯಾಣ ಸಚಿವರಾಗಿದ್ದಾರೆ.  ಅವರು 2011 ರಿಂದ 2016 ರವರೆಗೆ ಮತ್ತು ಮತ್ತೆ 2021 ರಿಂದ ಮಾಣಿಕ್ಕ್ ಚೌಕ್ ಕ್ಷೇತ್ರದ ಶಾಸಕರಾಗಿ ಸೇವೆ ಸಲ್ಲಿಸಿದ್ದಾರೆ.

## ರಾಜಕೀಯ ಜೀವನ 
1991ರಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನಿಂದ ಮಾಲ್ದಾ ಜಿಲ್ಲೆಯ ಆರೈದಂಗಾ ವಿಧಾನಸಭೆ ಕ್ಷೇತ್ರದಿಂದ ಅವರು ಸ್ಪರ್ಧಿಸಿ ಸೋಲನ್ನನುಭವಿಸಿದ್ದರು. ಬಳಿಕ ತೃಣಮೂಲ ಕಾಂಗ್ರೆಸ್‌ಗೆ ಪಕ್ಷಾಂತರಗೊಂಡರು. 2011 ರ ಚುನಾವಣೆಯಲ್ಲಿ, ಅವರು ಮಾಣಿಕ್‌ಚಾಕ್ ಕ್ಷೇತ್ರದಲ್ಲಿ 64,641 ಮತಗಳೊಂದಿಗೆ ಗೆದ್ದರು, ಅವರ ತಕ್ಷಣದ ಪ್ರತಿಸ್ಪರ್ಧಿ ಸಿಪಿಐ(ಎಂ) ನ ರತ್ನಾ ಭಟ್ಟಾಚಾರ್ಯ ಅವರನ್ನು 6,217 ಮತಗಳಿಂದ ಸೋಲಿಸಿದರು.

## ಮಂತ್ರಿ ಸ್ಥಾನಗಳು 
ಮುಖ್ಯಮಂತ್ರಿ ಮಮತಾ ಬ್ಯಾನರ್ಜಿ ಅವರ ಸಂಪುಟದಲ್ಲಿ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಮತ್ತು ಸಮಾಜ ಕಲ್ಯಾಣ ಸಚಿವರಾಗಿ ಪ್ರಮಾಣ ವಚನ ಸ್ವೀಕರಿಸಿದರು. ಅವರು ಕ್ಯಾಬಿನೆಟ್ ಮಂತ್ರಿ ಶ್ರೇಣಿಯನ್ನು ಹೊಂದಿರುವ 34 ಮಂತ್ರಿಗಳಲ್ಲಿ ಒಬ್ಬರು. ಅವರು ಮೊದಲು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದೊಂದಿಗೆ ಸಂಬಂಧ ಹೊಂದಿದ್ದರು ಆದರೆ 2011 ರಲ್ಲಿ ತೃಣಮೂಲ ಕಾಂಗ್ರೆಸ್‌ಗೆ ಪಕ್ಷಾಂತರಗೊಂಡರು. ಅವರು INC ಯೊಂದಿಗಿನ ಸಂಬಂಧದ ಸಮಯದಲ್ಲಿ ಪಶ್ಚಿಮ ಬಂಗಾಳದ ಪೀಪಲ್ಸ್ ಕಾಂಗ್ರೆಸ್ ಸಮಿತಿಯ (WBPCC) ಉಪಾಧ್ಯಕ್ಷರಾಗಿಯೂ ಸೇವೆ ಸಲ್ಲಿಸಿದರು. WBPCC ಅಧ್ಯಕ್ಷೆ ಮತ್ತು ಈಗ ಪಶ್ಚಿಮ ಬಂಗಾಳ ಸರ್ಕಾರದಲ್ಲಿ ನೀರಾವರಿ ಮತ್ತು ಒಳನಾಡು ಜಲಮಾರ್ಗಗಳು ಮತ್ತು ಸಣ್ಣ ಮತ್ತು ಅತಿ ಸಣ್ಣ ಉದ್ಯಮಗಳು ಮತ್ತು ಜವಳಿ ಸಚಿವ ಮಾನಸ್ ಭುನಿಯಾ ಅವರೊಂದಿಗಿನ ಅವರ ಸಂಬಂಧವು ವ್ಯಾಪಕವಾಗಿ ಪ್ರಚಾರಗೊಂಡಿದೆ. ವಿವಿಧ ಜಿಲ್ಲೆಗಳಲ್ಲಿ ಸಮಗ್ರ ಶಿಶು ಅಭಿವೃದ್ಧಿ ಸೇವೆಗಳ ಅಡಿಯಲ್ಲಿ ನೂತನ ನೇಮಕಾತಿಗಳನ್ನು ರದ್ದುಗೊಳಿಸಿದ ಅವರು ನೇಮಕಾತಿಯಲ್ಲಿ ಅಕ್ರಮವೆಸಗಲಾಗಿದೆ ಎಂದು ಆರೋಪಿಸಿದರು  ಪಶ್ಚಿಮ ಬಂಗಾಳದ ಸಚಿವ ಸಂಪುಟದಲ್ಲಿ ಮುಖ್ಯಮಂತ್ರಿ ಮಮತಾ ಬ್ಯಾನರ್ಜಿ ಹೊರತುಪಡಿಸಿ ಮಿತ್ರಾ ಏಕೈಕ ಮಹಿಳೆಯಾಗಿದ್ದಾರೆ.

ಸಾವಿತ್ರಿ ಮಿತ್ರಾ ಅವರು ಖಾತೆಯನ್ನು 2014ರಲ್ಲಿ ಹಿಂತೆಗೆದುಕೊಳ್ಳಲಾಯಿತು. ಅವರನ್ನು ಮಮತಾ ಅವರು  ಖಾತೆ ಇಲ್ಲದೆ ಸಚಿವರಾಗಿ ಉಳಿಸಿಕೊಂಡರು 

## ಉಲ್ಲೇಖಗಳು 

## ಬಾಹ್ಯ ಕೊಂಡಿಗಳು 
# ಪತ್ರಕರ್ತ 
# MyNeta
# ಟೈಮ್ಸ್ ಆಫ್ ಇಂಡಿಯಾ
# ಸರ್ಕಾರಿಟೆಲ್ 
# ದಿ ಹಿಂದೂ
# ಕೋಲ್ಕತ್ತಾ ಆನ್ಲೈನ್ 
# ಬಾಂಗ್ಲಾರ್ ಮುಖ್

chiefminister3Sabitri Mitra
chiefministerSabitri Mitra
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೬೦ ಜನನ
ರೇಣು ದೇವಿ

**ರೇಣು ದೇವಿ** (ಜನನ ೧ ನವೆಂಬರ್ ೧೯೫೮) ಒಬ್ಬ ಮಹಿಳಾ ಭಾರತೀಯ ರಾಜಕಾರಣಿಯಾಗಿದ್ದು, ಅವರು ೧೬ ನವೆಂಬರ್ ೨೦೨೦ ರಿಂದ ೯ ಆಗಸ್ಟ್ ೨೦೨೨ ರವರೆಗೆ ಬಿಹಾರದ ೭ ನೇ ಉಪಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸಿದ್ದಾರೆ.

ಅವರು ೨೦೨೦ ರಲ್ಲಿ ಬಿಹಾರದಿಂದ ಭಾರತದ ಐದನೇ ಮಹಿಳಾ ಉಪಮುಖ್ಯಮಂತ್ರಿಯಾದರು. ಅವರು ಭಾರತೀಯ ಜನತಾ ಪಕ್ಷದ ಮಾಜಿ ರಾಷ್ಟ್ರೀಯ ಉಪಾಧ್ಯಕ್ಷೆ, ಅವರು ಪ್ರಸ್ತುತ ಬಿಹಾರ ವಿಧಾನಸಭೆಯ ಸದಸ್ಯರಾಗಿದ್ದಾರೆ. ಮತ್ತು ರಾಷ್ಟ್ರೀಯ ಪ್ರಜಾಸತ್ತಾತ್ಮಕ ಒಕ್ಕೂಟದ ಪಕ್ಷದ ಉಪ ಶಾಸಕಾಂಗ ನಾಯಕಿಯಾಗಿದ್ದಾರೆ.      

## ವೈಯಕ್ತಿಕ ಜೀವನ 
ರೇಣು ತಮ್ಮ ಹೆತ್ತವರ ಮೂವರು ಗಂಡು ಮತ್ತು ಐದು ಹೆಣ್ಣು ಮಕ್ಕಳಲ್ಲಿ ಹಿರಿಯರು. ಅತ್ಯಂತ ಹಿಂದುಳಿದ ವರ್ಗ (ಇ‌ಬಿ‌ಸಿ) ಸಮುದಾಯವಾದ ನೋನಿಯಾ ಜಾತಿಯಿಂದ ಬಂದವರು.  ಅವರು ೧೯೭೭ ರಲ್ಲಿ ಬಾಬಾಸಾಹೇಬ್ ಭೀಮರಾವ್ ಅಂಬೇಡ್ಕರ್ ಬಿಹಾರ ವಿಶ್ವವಿದ್ಯಾಲಯದಿಂದ ಮಾಧ್ಯಮಿಕ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು.&#x5B; *ಉಲ್ಲೇಖದ ಅಗತ್ಯವಿದೆ* &#x5D;

ಅವರು ೧೯೭೩ ರಲ್ಲಿ ದುರ್ಗಾ ಪ್ರಸಾದ್ ಎಂಬ ಕೋಲ್ಕತ್ತಾ ಮೂಲದ ವಿಮಾ ಇನ್ಸ್‌ಪೆಕ್ಟರ್‌ರನ್ನು ವಿವಾಹವಾದರು.  ಆದಾಗ್ಯೂ, ಮದುವೆಯಾದ ಏಳು ವರ್ಷಗಳೊಳಗೆ ಅವರ ಗಂಡನ ಹಠಾತ್ ಮರಣವು ತಮ್ಮ ತಾಯಿಯ ತವರು ಬೆಟ್ಟಯ್ಯಗೆ ಹಿಂದಿರುಗುವಂತೆ ಮಾಡಿತು ಮತ್ತು ಅದನ್ನು ತಮ್ಮ *ಕರ್ಮಭೂಮಿಯಾಗಿ* ಅವರು ಭಾವಿಸಿದರು.  ಅವರು ತಮ್ಮ ಇಬ್ಬರು ಮಕ್ಕಳನ್ನು ಒಬ್ಬರೇ ಸಲಹುತ್ತಿದ್ದಾರೆ.

## ರಾಜಕೀಯ ವೃತ್ತಿಜೀವನ 
ರೇಣು ದೇವಿ ಅವರ ತಾಯಿ ಸಂಘ ಪರಿವಾರದೊಂದಿಗೆ ಸಂಬಂಧ ಹೊಂದಿದ್ದರು, ಅದು ಅವರ ಮೇಲೆ ಬಲವಾಗಿ ಪ್ರಭಾವ ಬೀರಿದೆ ಎಂದು ಹೇಳಲಾಗುತ್ತದೆ.  ರೇಣು ದೇವಿ ಅವರು ವಿಶ್ವ ಹಿಂದೂ ಪರಿಷತ್ತಿನ ಮಹಿಳಾ ವಿಭಾಗವಾದ ದುರ್ಗಾ ವಾಹಿನಿಯ ಭಾಗವಾಗಿದ್ದರು. 

೧೯೮೧ ರಲ್ಲಿ ಸಾಮಾಜಿಕ ಚಟುವಟಿಕೆಯ ಮೂಲಕ ತಮ್ಮ ರಾಜಕೀಯ ವೃತ್ತಿಜೀವನವನ್ನು ಪ್ರಾರಂಭಿಸಿದ ಅವರು ನಂತರ ೧೯೮೮ ರಲ್ಲಿ ಬಿಜೆಪಿ ಮಹಿಳಾ ಮೋರ್ಚಾ ಅಥವಾ ಬಿಜೆಪಿ ಮಹಿಳಾ ವಿಭಾಗಕ್ಕೆ ಸೇರಿದರು. ಮುಂದಿನ ವರ್ಷ ಆವರಿಗೆ ಚಂಪಾರಣ್ ಪ್ರಾಂತ್ಯದಲ್ಲಿ ವಿಭಾಗದ ಮುಖ್ಯಸ್ಥರ ಜವಾಬ್ದಾರಿಯನ್ನು ನೀಡಲಾಯಿತು. ಅವರು ೧೯೯೩ ಮತ್ತು ೧೯೯೬ ರಲ್ಲಿ ಎರಡು ಅವಧಿಗೆ ವಿಭಾಗದ ರಾಜ್ಯ ಮುಖ್ಯಸ್ಥರಾಗಿ ಆಯ್ಕೆಯಾಗಿದ್ದರು 

ಅವರು ೧೯೯೫ ರಲ್ಲಿ ನೌತನ್ ಅಸೆಂಬ್ಲಿ ಸ್ಥಾನದಿಂದ ತಮ್ಮ ಮೊದಲ ಚುನಾವಣೆಯಲ್ಲಿ ವಿಫಲರಾಗಿದ್ದರೂ, ಅವರು ನಾಲ್ಕು ಬಾರಿ ಪಶ್ಚಿಮ ಚಂಪಾರಣ್ ಜಿಲ್ಲೆಯ ಮತ್ತೊಂದು ವಿಭಾಗವಾದ ಬೆಟ್ಟಿಯಾ (೨೦೦೦-೨೦೧೫; ೨೦೨೦-ಇಂದಿನವರೆಗೆ) ಬಿಹಾರ ವಿಧಾನಸಭೆಗೆ ಚುನಾಯಿತರಾದರು. ಅವರು ೨೦೧೫ ರ ಚುನಾವಣೆಯಲ್ಲಿ ಮಹಾಘಟಬಂಧನ್ ಅಭ್ಯರ್ಥಿಯ ವಿರುದ್ಧ ಸೋತರು. ನಂತರ ಅದರಲ್ಲಿ ಅವರು ೨೦೨೦ ರಲ್ಲಿ ಮತ್ತೆ ಸ್ಥಾನವನ್ನು ಪಡೆದರು.

ಅವರು ೨೦೦೫ ಮತ್ತು ೨೦೦೯ ರ ನಡುವೆ ಬಿಹಾರ ರಾಜ್ಯ ಸರ್ಕಾರದಲ್ಲಿ ಕ್ರೀಡೆ, ಕಲೆ ಮತ್ತು ಸಂಸ್ಕೃತಿ ಸಚಿವರಾಗಿ ಸೇವೆ ಸಲ್ಲಿಸಿದರು. ಅವರು ೨೦೧೪ ಮತ್ತು ೨೦೨೦ ರ ನಡುವೆ ಬಿಜೆಪಿಯ ರಾಷ್ಟ್ರೀಯ ಉಪಾಧ್ಯಕ್ಷರಾಗಿದ್ದರು ಮತ್ತು ಅಮಿತ್ ಶಾ ಅವರ ಪಕ್ಷದ ರಾಷ್ಟ್ರೀಯ ಕಾರ್ಯಕಾರಿ ಸಮಿತಿಯ ಸದಸ್ಯರಾಗಿ ನಾಮನಿರ್ದೇಶನಗೊಂಡರು.    

## ಉಲ್ಲೇಖಗಳು 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ರೇಣುಕಾ ಚೌಧರಿ

**ರೇಣುಕಾ ಚೌಧರಿ** (ಜನನ ೧೩ ಆಗಸ್ಟ್ ೧೯೫೪) ಒಬ್ಬ ಭಾರತೀಯ ರಾಜಕಾರಣಿ ಅಗಿದ್ದರು. ಇವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ  ಒಬ್ಬ ಸದಸ್ಯೆ. ಇವರು ಆಂಧ್ರ ಪ್ರದೇಶದಿಂದ ರಾಜ್ಯಸಭೆಯಲ್ಲಿ ರಾಜಕೀಯ ಪಕ್ಷವನ್ನು ಪ್ರತಿನಿಧಿಸಿದರು. ಇವರು ಭಾರತ ಸರ್ಕಾರದಲ್ಲಿ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಮತ್ತು ಪ್ರವಾಸೋದ್ಯಮ ಸಚಿವಾಲಯದ ಕೇಂದ್ರ ರಾಜ್ಯ ಸಚಿವರಾಗಿ (ಸ್ವತಂತ್ರ ಉಸ್ತುವಾರಿ) ಸಹ ಸೇವೆ ಸಲ್ಲಿಸಿದ್ದಾರೆ.

## ಆರಂಭಿಕ ಜೀವನ 
ಇವರು ಏರ್ ಕಮೋಡೋರ್ ಸೂರ್ಯನಾರಾಯಣ ರಾವ್ ಮತ್ತು ವಸುಂಧರಾ ದಂಪತಿಗೆ ೧೩ ಆಗಸ್ಟ್ ೧೯೫೪ ರಂದು ವಿಶಾಖಪಟ್ಟಣಂ (ಆಂಧ್ರಪ್ರದೇಶ) ನಲ್ಲಿ ಜನಿಸಿದರು.  ಮೂವರು ಹೆಣ್ಣು ಮಕ್ಕಳಲ್ಲಿ ರೇಣುಕಾ ಹಿರಿಯವರು. ಅವರು ಡೆಹ್ರಾಡೂನ್‌ನ ವೆಲ್‌ಹ್ಯಾಮ್ ಗರ್ಲ್ಸ್ ಸ್ಕೂಲ್‌ನಲ್ಲಿ ಅಧ್ಯಯನ ಮಾಡಿದರು ಮತ್ತು ಬೆಂಗಳೂರು ವಿಶ್ವವಿದ್ಯಾಲಯದಿಂದ ಇಂಡಸ್ಟ್ರಿಯಲ್ ಸೈಕಾಲಜಿಯಲ್ಲಿ ಬಿಎ ಪಡೆದರು.  ರೇಣುಕಾ ೧೯೭೩ ರಲ್ಲಿ ಶ್ರೀಧರ್ ಚೌಧರಿ ಅವರನ್ನು ವಿವಾಹವಾದರು  ಇವರು ಸತತ ಎರಡು ಬಾರಿ ರಾಜ್ಯಸಭೆಯ ಸದಸ್ಯರಾಗಿದ್ದರು. ೧೯೮೬ ರಿಂದ ೧೯೯೮ ರವರೆಗೆ ತೆಲುಗು ದೇಶಂ ಸಂಸದೀಯ ಪಕ್ಷದ ಮುಖ್ಯ ಸಚೇತಕರಾಗಿದ್ದರು.  ಅವರು ಎಚ್‌ಡಿ ದೇವೇಗೌಡರ ಸಂಪುಟದಲ್ಲಿ ೧೯೯೭ ರಿಂದ ೧೯೯೮ ರವರೆಗೆ ಕೇಂದ್ರ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ರಾಜ್ಯ ಸಚಿವರಾಗಿದ್ದರು. ಅವರು ೧೯೯೮ ರಲ್ಲಿ ಕಾಂಗ್ರೆಸ್ ಪಕ್ಷಕ್ಕೆ ಸೇರಲು ತೆಲುಗು ದೇಶಂ ಪಕ್ಷವನ್ನು ತೊರೆದರು.  ೧೯೯೯ ಮತ್ತು ೨೦೦೪ ರಲ್ಲಿ, ಅವರು ಖಮ್ಮಂ ಅನ್ನು ಪ್ರತಿನಿಧಿಸುವ ಕ್ರಮವಾಗಿ ೧೩ ಮತ್ತು ೧೪ ನೇ ಲೋಕಸಭೆಗೆ ಆಯ್ಕೆಯಾದರು. ಇತರ ಸ್ಥಾನಗಳಲ್ಲಿ ಹಣಕಾಸು ಸಮಿತಿಯ ಸದಸ್ಯತ್ವಗಳು (೧೯೯೯-೨೦೦೦) ಮತ್ತು ಮಹಿಳಾ ಸಬಲೀಕರಣ ಸಮಿತಿ (೨೦೦೦-೨೦೦೧) ಸೇರಿವೆ. 

ಮೇ ೨೦೦೪ರಲ್ಲಿ ಅವರು ಯುಪಿಎ ಐ ಸರ್ಕಾರದಲ್ಲಿ ಪ್ರವಾಸೋದ್ಯಮ ರಾಜ್ಯ ಸಚಿವರಾದರು. ಅವರು ಯುಪಿಎ ಐ ಸರ್ಕಾರದಲ್ಲಿ ಜನವರಿ ೨೦೦೬ ರಿಂದ ಮೇ ೨೦೦೯ ರವರೆಗೆ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸಚಿವಾಲಯದ ಕೇಂದ್ರ ರಾಜ್ಯ ಸಚಿವ (ಸ್ವತಂತ್ರ ಉಸ್ತುವಾರಿ) ಆಗಿದ್ದರು. ಮೇ ೨೦೦೯ ರ ಲೋಕಸಭಾ ಚುನಾವಣೆಯಲ್ಲಿ, ರೇಣುಕಾ ಚೌಧರಿ ಅವರು ಖಮ್ಮಂನಿಂದ ಟಿಡಿಪಿಯ ನಾಮ ನಾಗೇಶ್ವರ ರಾವ್ ಅವರಿಂದ ೧,೨೪,೪೪೮ ಮತಗಳಿಂದ ಸೋತರು.  ಮುಂಬೈ ಪತ್ರಿಕೆ *ಮಿಡ್ ಡೇ* ೨೦೦೯ ರಲ್ಲಿ ವರದಿ ಮಾದಿದ ಪ್ರಕಾರ, "ಶ್ರೀರಾಮ ಸೇನೆಯ ವ್ಯಾಲೆಂಟೈನ್ಸ್ ಡೇ ಬೆದರಿಕೆ"ಗೆ ಪ್ರತಿಕ್ರಿಯೆಯಾಗಿ ಚೌಧರಿ ಯುವಕರು ಪಬ್‌ಗಳನ್ನು "ಗುಂಪುಗೊಳಿಸಬೇಕು" ಮತ್ತು "ನೈತಿಕ ಪೊಲೀಸ್ ದಳ" ದತ್ತ ಗಮನ ಹರಿಸಬೇಕು ಎಂದು ಹೇಳಿದರು.  ೨೦೦೯ ರ ಮಂಗಳೂರು ಪಬ್ ದಾಳಿಯ ನಂತರ ಶ್ರೀರಾಮಸೇನೆ ಚೌಡಯ್ಯನವರು ಮಂಗಳೂರನ್ನು "ತಾಲಿಬಾನೀಕರಣಗೊಳಿಸಲಾಗಿದೆ" ಎಂದು ಪ್ರತಿಕ್ರಿಯಿಸಿದರು. ಇದು ನಗರದ ಮೇಯರ್ ಅವರ ವಿರುದ್ಧ ಪ್ರಕರಣವನ್ನು ದಾಖಲಾಗುವಂತೆ ಮಾಡಿತು. ಅವರು ಪ್ರತ್ಯೇಕ ಘಟನೆಗಳನ್ನು ವೈಭವೀಕರಿಸುತ್ತಾರೆ ಮತ್ತು ನಗರದ ಬಗ್ಗೆ ಸಾಮಾನ್ಯವಾದ ಕಾಮೆಂಟ್‌ಗಳನ್ನು ಮಾಡಿದ್ದಾರೆ ಎಂದು ಆರೋಪಿಸಿದರು.   "ಪಬ್ ಭರೋ" ಅಭಿಯಾನವನ್ನು ವಾಸ್ತವವಾಗಿ ಅವರ ಕಿರಿಯ ಮಗಳು ತೇಜಸ್ವಿನಿ ನೇತೃತ್ವ ವಹಿಸಿದ್ದರು. 

### ಸಂಸದೀಯ ಸಮಿತಿಗಳು 
* ಸದಸ್ಯ, ಹಣಕಾಸು ಸಮಿತಿ (೧೯೯೯-೨೦೦೦)
* ಸದಸ್ಯ, ಮಹಿಳಾ ಸಬಲೀಕರಣ ಸಮಿತಿ (೨೦೦೦-೨೦೦೧)
* ಸದಸ್ಯರು, ಸರ್ಕಾರದ ಭರವಸೆಗಳ ಸಮಿತಿ (ಮೇ ೨೦೧೨ - ಸೆಪ್ಟೆಂಬರ್ ೨೦೧೪)
* ಸದಸ್ಯ, ಹಣಕಾಸು ಸಮಿತಿ (ಮೇ ೨೦೧೨- ಮೇ ೨೦೧೪)
* ಸದಸ್ಯ, ವ್ಯವಹಾರ ಸಲಹಾ ಸಮಿತಿ (ಮೇ ೨೦೧೩- ಸೆಪ್ಟೆಂಬರ್ ೨೦೧೪)
* ಸದಸ್ಯ, ಕೃಷಿ ಸಮಿತಿ (ಸೆಪ್ಟೆಂಬರ್. ೨೦೧೪–ಇಂದಿನವರೆಗೆ)
* ಸದಸ್ಯ, ಸದನ ಸಮಿತಿ (ಸೆಪ್ಟೆಂಬರ್. ೨೦೧೪–ಇಂದಿನವರೆಗೆ)
* ಸದಸ್ಯ, ಸಾಮಾನ್ಯ ಉದ್ದೇಶಗಳ ಸಮಿತಿ (ಏಪ್ರಿಲ್ ೨೦೧೬ - ಪ್ರಸ್ತುತ)
* ಅಧ್ಯಕ್ಷರು, ವಿಜ್ಞಾನ ಮತ್ತು ತಂತ್ರಜ್ಞಾನ, ಪರಿಸರ ಮತ್ತು ಅರಣ್ಯಗಳ ಸಮಿತಿ (ಏಪ್ರಿಲ್ ೨೦೧೬- ೨೦೧೮)

## ಉಲ್ಲೇಖಗಳು 
## ಸಹ ನೋಡಿ
* India.gov.in ನಲ್ಲಿ ರೇಣುಕಾ ಚೌಧರಿ ಪ್ರೊಫೈಲ್

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಕೃಷ್ಣಾ ರಾಜ್

**ಕೃಷ್ಣ ರಾಜ್** (ಜನನ  ೨೨ ಫೆಬ್ರವರಿ ೧೯೬೭) ಒಬ್ಬ ಭಾರತೀಯ ಮಹಿಳಾ ರಾಜಕಾರಣಿ ಮತ್ತು ಭಾರತೀಯ ಜನತಾ ಪಾರ್ಟಿ (ಬಿಜೆಪಿ) ಯೊಂದಿಗೆ ಸಂಬಂಧವನ್ನು ಹೊಂದಿದ್ದಾರೆ. ಅವರು ಭಾರತದ ಮಾಜಿ ಕೃಷಿ ಮತ್ತು ರೈತರ ಕಲ್ಯಾಣ ರಾಜ್ಯ ಸಚಿವರಾಗಿದ್ದಾರೆ. ಅವರು ೧೯೯೬ ಮತ್ತು  ೨೦೦೭ ರಲ್ಲಿ ಮೊಹಮ್ಮದಿ ಕ್ಷೇತ್ರದಿಂದ ಉತ್ತರ ಪ್ರದೇಶ ವಿಧಾನಸಭೆಗೆ ಆಯ್ಕೆಯಾದರು. ಅವರು ೨೦೧೪ ರ ಲೋಕಸಭಾ ಚುನಾವಣೆಯಲ್ಲಿ ಉತ್ತರ ಪ್ರದೇಶದ ಶಹಜಹಾನ್‌ಪುರ ಕ್ಷೇತ್ರದಿಂದ ಬಿಜೆಪಿ / ಎನ್‌ಡಿಎ ಅಭ್ಯರ್ಥಿಯಾಗಿ ಸ್ಪರ್ಧಿಸಿದರು ಮತ್ತು ೧೬ ನೇ ಲೋಕಸಭೆಗೆ ಆಯ್ಕೆಯಾದರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಕೃಷ್ಣ ರಾಜ್ ಅವರು ಉತ್ತರ ಪ್ರದೇಶದ ಫೈಜಾಬಾದ್‌ನಲ್ಲಿ ಫೆಬ್ರವರಿ ೨೨, ೧೯೬೭ ರಂದು ರಾಮ್ ದುಲಾರೆ ಮತ್ತು ಸುಖ್ ರಾಣಿ ದಂಪತಿಗೆ ಜನಿಸಿದರು. ಅವರು ಡಾ. ರಾಮ್ ಮನೋಹರ್ ಲೋಹಿಯಾ ಅವಧ್ ವಿಶ್ವವಿದ್ಯಾಲಯ, ಫೈಜಾಬಾದ್‌ನಲ್ಲಿ ತಮ್ಮ ಮಾಸ್ಟರ್ ಆಫ್ ಆರ್ಟ್ಸ್ ( ಏಂ ಏ) ಪದವಿಯನ್ನು ಪೂರ್ಣಗೊಳಿಸಿದರು.

## ಪಡೆದ ಸ್ಥಾನಗಳು 
* ೧೯೯೬-೨೦೦೨: ಸದಸ್ಯ, ಉತ್ತರ ಪ್ರದೇಶ ವಿಧಾನಸಭೆ.
* ೨೦೦೭-೨೦೧೨: ಸದಸ್ಯ, ಉತ್ತರ ಪ್ರದೇಶ ವಿಧಾನಸಭೆ (ಎರಡನೇ ಅವಧಿ).
* ೧೪ ಮೇ ೨೦೧೪ ೧೬ ನೇ ಲೋಕಸಭೆಗೆ ಚುನಾಯಿತರಾದರು.
* ೧ ಸೆಪ್ಟೆಂಬರ್ ೨೦೧೪-೫ ಜುಲೈ ೨೦೧೬:

↔ಸದಸ್ಯ, ಅರ್ಜಿಗಳ ಸಮಿತಿ. ↔ಸದಸ್ಯರು, ಶಕ್ತಿಯ ಸ್ಥಾಯಿ ಸಮಿತಿ. ↔ಸದಸ್ಯರು, ಸಲಹಾ ಸಮಿತಿ, ಗ್ರಾಮೀಣಾಭಿವೃದ್ಧಿ ಸಚಿವಾಲಯ, ಪಂಚಾಯತ್ ರಾಜ್ ಮತ್ತು ಕುಡಿಯುವ ನೀರು ಮತ್ತು ನೈರ್ಮಲ್ಯ ಸಚಿವಾಲಯ

* ೧೩ ಮೇ ೨೦೧೫ - ೫ ಜುಲೈ ೨೦೧೬: ಸದಸ್ಯ, ನ್ಯಾಯಯುತ ಪರಿಹಾರದ ಹಕ್ಕು ಮತ್ತು ಭೂಸ್ವಾಧೀನ, ಪುನರ್ವಸತಿ ಮತ್ತು ಪುನರ್ವಸತಿ (ಎರಡನೇ ತಿದ್ದುಪಡಿ) ಮಸೂದೆ, ೨೦೧೫ ರಲ್ಲಿ ಪಾರದರ್ಶಕತೆಗಾಗಿ ಜಂಟಿ ಸಮಿತಿ.
* ೧ ಮೇ ೨೦೧೬ - ೫ ಜುಲೈ ೨೦೧೬: ಸದಸ್ಯರು, ಸಾರ್ವಜನಿಕ ಉದ್ಯಮಗಳ ಸಮಿತಿ.
* ೫ ಜುಲೈ ೨೦೧೬: ಕೇಂದ್ರ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ರಾಜ್ಯ ಸಚಿವರು, ಭಾರತ.
* ೪ ಸೆಪ್ಟೆಂಬರ್ ೨೦೧೭: ಕೇಂದ್ರ ಕೃಷಿ ಮತ್ತು ರೈತರ ಕಲ್ಯಾಣ ರಾಜ್ಯ ಸಚಿವರು, ಭಾರತ.

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಹರ್ಸಿಮ್ರತ್ ಕೌರ್ ಬಾದಲ್

**ಹರ್ಸಿಮ್ರತ್ ಕೌರ್ ಬಾದಲ್** (ಜನನ ೨೫ ಜುಲೈ ೧೯೬೬) ಒಬ್ಬರು ಭಾರತೀಯ ರಾಜಕಾರಣಿ ಮತ್ತು ಭಾರತ ಸರ್ಕಾರದಲ್ಲಿ  ಆಹಾರ ಸಂಸ್ಕರಣಾ ಕೈಗಾರಿಕೆಗಳ ಮಾಜಿ ಕೇಂದ್ರ ಕ್ಯಾಬಿನೆಟ್ ಮಂತ್ರಿ.  ಇವರು ಬಟಿಂಡಾದಿಂದ ಲೋಕಸಭೆಯಲ್ಲಿ ಸಂಸತ್ತಿನ ಸದಸ್ಯರಾಗಿದ್ದಾರೆ. ಅವರು ಶಿರೋಮಣಿ ಅಕಾಲಿದಳ ಪಕ್ಷದ ಸದಸ್ಯೆ. ಅವರ ಪತಿ ಸುಖಬೀರ್ ಸಿಂಗ್ ಬಾದಲ್ ಪಂಜಾಬ್‌ನ ಮಾಜಿ ಉಪ ಮುಖ್ಯಮಂತ್ರಿ ಮತ್ತು ಶಿರೋಮಣಿ ಅಕಾಲಿದಳದ ಅಧ್ಯಕ್ಷರಾಗಿದ್ದಾರೆ. ಕೆಲವು ರೈತರಿಗೆ ಸಂಬಂಧಿಸಿದ ಸುಗ್ರೀವಾಜ್ಞೆಗಳು ಮತ್ತು ಶಾಸನಗಳನ್ನು ವಿರೋಧಿಸಲು ಅವರು ೧೭ ಸೆಪ್ಟೆಂಬರ್ ೨೦೨೦ ರಂದು ಕ್ಯಾಬಿನೆಟ್‌ಗೆ ರಾಜೀನಾಮೆ ನೀಡಿದರು.

## ವೈಯಕ್ತಿಕ ಜೀವನ 
ಬಾದಲ್ ೨೫ ಜುಲೈ ೧೯೬೬ ರಂದು ದೆಹಲಿಯಲ್ಲಿ ಸತ್ಯಜಿತ್ ಸಿಂಗ್ ಮಜಿಥಿಯಾ ಮತ್ತು ಸುಖಮಂಜುಸ್ ಮಜಿಥಿಯಾ ದಂಪತಿಗೆ ಜನಿಸಿದರು. ಅವರು ದೆಹಲಿಯ ಲೊರೆಟೊ ಕಾನ್ವೆಂಟ್ ಶಾಲೆಯಲ್ಲಿ ತಮ್ಮ ಶಾಲಾ ಶಿಕ್ಷಣವನ್ನು ಮಾಡಿದರು. ಅವರು ಮೆಟ್ರಿಕ್ಯುಲೇಟ್ ಮುಗಿಸಿದ್ದಾರೆ ಮತ್ತು ಜವಳಿ ವಿನ್ಯಾಸದಲ್ಲಿ ಡಿಪ್ಲೊಮಾವನ್ನು ಹೊಂದಿದ್ದಾರೆ. ಅವರು ೨೧ ನವೆಂಬರ್ ೧೯೯೧ ರಂದು ಸುಖಬೀರ್ ಸಿಂಗ್ ಬಾದಲ್ ಅವರನ್ನು ವಿವಾಹವಾದರು  ಮತ್ತು ಆಕೆಯ ಮಾವ ಪ್ರಕಾಶ್ ಸಿಂಗ್ ಬಾದಲ್ ನೇತೃತ್ವದ ಪಂಜಾಬ್ ರಾಜ್ಯ ಸರ್ಕಾರದಲ್ಲಿ ಮಾಜಿ ಸಚಿವರಾಗಿದ್ದಾರೆ.

## ರಾಜಕೀಯ ವೃತ್ತಿಜೀವನ 
೨೦೦೯ ರ ಭಾರತೀಯ ಸಾರ್ವತ್ರಿಕ ಚುನಾವಣೆಯೊಂದಿಗೆ ಬಾದಲ್ ತನ್ನ ರಾಜಕೀಯ ಜೀವನವನ್ನು ಪ್ರಾರಂಭಿಸಿದರು. ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಅಭ್ಯರ್ಥಿ ರಣಿಂದರ್ ಸಿಂಗ್ ಅವರನ್ನು ೧೨೦,೯೬೦ ಮತಗಳಿಂದ ಸೋಲಿಸಿದ ನಂತರ ಬಟಿಂಡಾ ಕ್ಷೇತ್ರದಿಂದ ೧೫ ನೇ ಲೋಕಸಭೆಗೆ ಆಯ್ಕೆಯಾದರು. ಅವರ ಮೊದಲ ಭಾಷಣವು ೩ ಡಿಸೆಂಬರ್ ೨೦೦೯ ರಂದು ಆಗಿತ್ತು, ಅಲ್ಲಿ ಅವರು ೧೯೮೪ ರ ಸಿಖ್-ವಿರೋಧಿ ದಂಗೆಯ ಬಲಿಪಶುಗಳು ಮತ್ತು ಬದುಕುಳಿದವರ ಬಗ್ಗೆ ತಮ್ಮ ಕಳವಳವನ್ನು ವ್ಯಕ್ತಪಡಿಸಿದರು. ಹೆಣ್ಣು ಮಗು ಮತ್ತು ಮರಗಳನ್ನು ಉಳಿಸುವ "ನನ್ಹಿ ಛನ್" ಹೆಸರಿನ ಯೋಜನೆಯ ಭಾಗವಾಗಿದ್ದರು. ಬಾದಲ್ ಅವರು ೨೦೧೪ ರಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ - ಪೀಪಲ್ಸ್ ಪಾರ್ಟಿ ಆಫ್ ಪಂಜಾಬ್ ಜಂಟಿ ಅಭ್ಯರ್ಥಿ ಮನ್‌ಪ್ರೀತ್ ಸಿಂಗ್ ಬಾದಲ್ ಅವರನ್ನು ಸೋಲಿಸಿ ಬಟಿಂಡಾದಿಂದ ಸಂಸದರಾಗಿ ಮರು ಆಯ್ಕೆಯಾಗಿದ್ದಾರೆ. ಇದಕ್ಕಾಗಿ ಅವರು ಮೋದಿ ಸರ್ಕಾರದಲ್ಲಿ ಆಹಾರ ಸಂಸ್ಕರಣೆ ರಾಜ್ಯ ಸಚಿವರಾಗಿ ನೇಮಕಗೊಂಡರು. ಅವರು ೨೦೧೯ ರ ಲೋಕಸಭೆ ಚುನಾವಣೆಯಲ್ಲಿ ಬಟಿಂಡಾದಿಂದ ಸತತವಾಗಿ ೩ ನೇ ಬಾರಿಗೆ ಆಯ್ಕೆಯಾದರು. ಅವರು ಸುಮಾರು ೨೧,೦೦೦ ಮತಗಳಿಂದ ನಿಕಟ ಹೋರಾಟದಲ್ಲಿ ಕಾಂಗ್ರೆಸ್ ಅಭ್ಯರ್ಥಿ ಅಮರಿಂದರ್ ಸಿಂಗ್ ರಾಜಾ ವಾರಿಂಗ್ ಅವರನ್ನು ಸೋಲಿಸಿದರು.

ಸರ್ಕಾರವು ಅಂಗೀಕರಿಸಿದ ಹೊಸ ಕೃಷಿ ಮಸೂದೆಗಳನ್ನು ವಿರೋಧಿಸಲು ಅವರು ೧೭ ಸೆಪ್ಟೆಂಬರ್ ೨೦೨೦ ರಂದು ಕ್ಯಾಬಿನೆಟ್‌ಗೆ ರಾಜೀನಾಮೆ ನೀಡಿದರು.

ಬಾದಲ್ ಮತ್ತು ಅವರ ಕುಟುಂಬವು ಯಾವುದೇ ರೀತಿಯ ವ್ಯವಹಾರಗಳಲ್ಲಿ ಪ್ರತ್ಯಕ್ಷ ಅಥವಾ ಪರೋಕ್ಷ ಆಸಕ್ತಿಯನ್ನು ಹೊಂದಿದೆ. ಹರ್ಸಿಮ್ರತ್ ಅವರ ಮಾವ ಮತ್ತು ಪತಿ ಸೇರಿದಂತೆ ಬಾದಲ್ ಕುಟುಂಬದ ಸದಸ್ಯರು ಆರ್ಬಿಟ್ ರೆಸಾರ್ಟ್‌ಗಳು, ಮೆಟ್ರೋ ಇಕೋ ಗ್ರೀನ್ ರೆಸಾರ್ಟ್‌ಗಳು, ಸಾಂಜ್ ಫೌಂಡೇಶನ್, ಫಾಲ್ಕನ್ ಪ್ರಾಪರ್ಟೀಸ್, ದಬ್ವಾಲಿ ಟ್ರಾನ್ಸ್‌ಪೋರ್ಟ್ ಮತ್ತು ಆರ್ಬಿಟ್ ಏವಿಯೇಷನ್‌ನಲ್ಲಿ ಮಾಲೀಕತ್ವದ ಆಸಕ್ತಿಗಳನ್ನು ಹೊಂದಿದ್ದಾರೆ. ಅವರ ತಾಯಿಯ ಕುಟುಂಬವು ಸರಯಾ ಇಂಡಸ್ಟ್ರೀಸ್, ಅಜ್ನಾಲಾ ಪವರ್ ಮತ್ತು ಬಟಾಲಾ ಪವರ್ ಅನ್ನು ನಿಯಂತ್ರಿಸುತ್ತದೆ. ಅವರ ಪತಿ ಪಂಜಾಬಿ ಭಾಷೆಯ ಪಿ‌ಟಿ‌ಸಿ ಟೆಲಿವಿಷನ್ ನೆಟ್‌ವರ್ಕ್‌ನಲ್ಲಿ ಹೆಚ್ಚಿನ ಪಾಲನ್ನು ಹೊಂದಿದ್ದಾರೆ.

## ಸಾಮಾಜಿಕ ಕೆಲಸ 
ಸೆಪ್ಟೆಂಬರ್ ೨೦೦೮ ರಲ್ಲಿ, ಕೌರ್ ಪಂಜಾಬ್‌ನಲ್ಲಿ ಹೆಣ್ಣು ಭ್ರೂಣಹತ್ಯೆಯ ವಿರುದ್ಧ ಹೋರಾಡಲು, ಮಹಿಳಾ ಸಬಲೀಕರಣ ಮತ್ತು ಮರಗಳನ್ನು ಉಳಿಸಲು " *ನನ್ಹಿ ಛನ್* " ಯೋಜನೆಯನ್ನು ಪ್ರಾರಂಭಿಸಿದರು. ಇದು ಶಾಲೆಗಳು, ಕಾಲೇಜುಗಳು, ಗುರುದ್ವಾರಗಳು, ದೇವಾಲಯಗಳು, ಚರ್ಚ್‌ಗಳು ಮತ್ತು ಪುರಸಭೆಯ ಕೇಂದ್ರಗಳಲ್ಲಿ ಕಾರ್ಯನಿರ್ವಹಿಸುತ್ತದೆ. ಈ ಯೋಜನೆಯ ಮೂಲಕ ಪಂಜಾಬ್ ಹಳ್ಳಿಗಳಲ್ಲಿ ಅನೇಕ ಹುಡುಗಿಯರು ಮತ್ತು ಮಹಿಳೆಯರಿಗೆ ಬಟ್ಟೆ ಹೊಲಿಯುವುದು, ಹೆಣಿಗೆ ಮತ್ತು ಹೂಬಿಡುವುದರಲ್ಲಿ ತರಬೇತಿ ನೀಡಲಾಗಿದೆ.

## ಸಹ ನೋಡಿ 
* ಪಂಜಾಬ್
* ಶಿರೋಮಣಿ ಅಕಾಲಿದಳ
* ಬಟಿಂಡಾ

## ಉಲ್ಲೇಖಗಳು 
|-

|-

## ಬಾಹ್ಯ ಕೊಂಡಿಗಳು 
ಹರ್ಸಿಮ್ರತ್ ಬಾದಲ್

ವರ್ಗ:Articles with dead external links from May 2019
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ತಸ್ನೀಮ್ ಬಾನೊ

**ತಸ್ನೀಮ್ ಬಾನೊ** ೧೫೮ ವರ್ಷಗಳ ಸುದೀರ್ಘ ಇತಿಹಾಸದಲ್ಲಿ ಮೈಸೂರು ಸಿಟಿ ಕಾರ್ಪೊರೇಷನ್‌ನ ಮೊದಲ ಮುಸ್ಲಿಂ ಮಹಿಳಾ ಮೇಯರ್ ಆಗಿದ್ದಾರೆ.  ಅವರು ಜನತಾ ದಳ (ಜಾತ್ಯತೀತ)ದ    ರಾಜಕಾರಣಿಯಾಗಿದ್ದಾರೆ.

## ಆರಂಭಿಕ ಜೀವನ ಮತ್ತು ಹಿನ್ನೆಲೆ 
ಬಾನೋ ಮುನ್ನವರ್ ಪಾಷಾ (ದರ್ಜಿ) ಮತ್ತು ತಹಸೀನ್ ಬಾನು (ಗೃಹಿಣಿ) ದಂಪತಿಗೆ ಜನಿಸಿದರು.  ಅವರು ಮೈಸೂರಿನ ಮಹಾರಾಣಿ ಕಾಲೇಜಿನಲ್ಲಿ ಕಲಾ ವಿಭಾಗದಲ್ಲಿ ಪದವಿಯನ್ನು ಪೂರ್ಣಗೊಳಿಸಿದ್ದಾರೆ. 

## ವೈಯಕ್ತಿಕ ಜೀವನ 
ಬಾನೋ ಸೈಯದ್ ಸಮೀವುಲ್ಲಾ ಅವರನ್ನು ವಿವಾಹವಾದರು. ದಂಪತಿಗೆ ಇಬ್ಬರು ಮಕ್ಕಳಿದ್ದಾರೆ.  ೩೧ ನೇ ವಯಸ್ಸಿನಲ್ಲಿ ಮೈಸೂರು ಸಿಟಿ ಕಾರ್ಪೊರೇಷನ್ ಚುನಾವಣೆಯಲ್ಲಿ ಕಾಂಗ್ರೆಸ್-ಜೆಡಿ(ಎಸ್) ಮೈತ್ರಿಕೂಟದ ಅಭ್ಯರ್ಥಿಯಾಗಿದ್ದರು. ಅವರು ೧೮ ಜನವರಿ ೨೦೨೦ ರಂದು ಮೇಯರ್ ಆಗಿ ನೇಮಕಗೊಂಡರು.  ನಂತರ ಮೈಸೂರಿನ ೨೨ ನೇ ಮೇಯರ್ ಆದರು. 

## ವಿವಾದಗಳು 
ಬಾನೊ ಅವರು ಉಪ ಆಯುಕ್ತೆ ರೋಹಿಣಿ ಸಿಂದೂರಿ ಮತ್ತು ಸಂಸದ ಪ್ರತಾಪ್ ಸಿಂಹ ಅವರೊಂದಿಗೆ ಅಸಭ್ಯವಾಗಿ ವರ್ತಿಸಿದ್ದಕ್ಕಾಗಿ ಬಹಿರಂಗ ಸಂಘರ್ಷಕ್ಕೆ ಇಳಿದರು.  

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಸತ್ಯವತಿ ರಾಥೋಡ್

**ಸತ್ಯವತಿ ರಾಥೋಡ್** (ಜನನ ೩೧ ಅಕ್ಟೋಬರ್ ೧೯೬೯) ಒಬ್ಬ ಭಾರತೀಯ ರಾಜಕಾರಣಿಯಾಗಿದ್ದು, ೨೦೧೯ ರಿಂದ ತೆಲಂಗಾಣದ ಬುಡಕಟ್ಟು ಕಲ್ಯಾಣ, ಮಹಿಳಾ ಮತ್ತು ಮಕ್ಕಳ ಕಲ್ಯಾಣ ಸಚಿವೆಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಇವರು ತೆಲಂಗಾಣದಲ್ಲಿ ಸಚಿವೆಯಾಗಿ ಸೇವೆ ಸಲ್ಲಿಸಿದ ಮೊದಲ ಬುಡಕಟ್ಟು ಮಹಿಳೆ ಎನಿಸಿದ್ದಾರೆ. ಅವರು ತೆಲಂಗಾಣ ರಾಷ್ಟ್ರ ಸಮಿತಿ ಪಕ್ಷದಿಂದ ವಿಧಾನ ಪರಿಷತ್ತಿನ ಸದಸ್ಯರಾಗಿದ್ದಾರೆ. ರಾಥೋಡ್ ಅವರು ಈ ಹಿಂದೆ ತೆಲುಗು ದೇಶಂ ಪಕ್ಷದಿಂದ ೨೦೦೯ ರಲ್ಲಿ ಆಂಧ್ರ ಪ್ರದೇಶ ವಿಧಾನಸಭೆಯಲ್ಲಿ ಡೋರ್ನಕಲ್ ಕ್ಷೇತ್ರವನ್ನು ಪ್ರತಿನಿಧಿಸಿದ್ದರು.

## ಆರಂಭಿಕ ಮತ್ತು ವೈಯಕ್ತಿಕ ಜೀವನ 
ಸತ್ಯವತಿ ರಾಥೋಡ್ ಅವರು ೧ ಅಕ್ಟೋಬರ್ ೧೯೬೯ ರಂದು ತೆಲಂಗಾಣದ ಮಹಬೂಬಾಬಾದ್ ಜಿಲ್ಲೆಯ ಕುರವಿ ಮಂಡಲದ ಪೆದ್ದ ತಾಂಡಾ ಕುಗ್ರಾಮದಲ್ಲಿ (ಆ ಸಮಯದಲ್ಲಿ ಆಂಧ್ರಪ್ರದೇಶದ ಭಾಗವಾಗಿತ್ತು) ಜನಿಸಿದರು. ಐದು ಒಡಹುಟ್ಟಿದವರಲ್ಲಿ ಇವರು ಕಿರಿಯರಾಗಿದ್ದಾರೆ, ಇವರ ಪೋಷಕರು ಲಿಂಗ್ಯಾ ನಾಯ್ಕ್ ಮತ್ತು ದಾಸ್ಮಿ ಬಾಯಿ. 

೮ನೇ ತರಗತಿಯ ನಂತರ ಸತ್ಯವತಿ ರಾಥೋಡ್ ಶಾಲೆಯನ್ನು ತೊರೆದು ಗೋವಿಂದ್ ರಾಥೋಡ್ ಅವರನ್ನು ವಿವಾಹವಾದರು. ಇವರಿಗೆ ಇಬ್ಬರು ಗಂಡು ಮಕ್ಕಳಿದ್ದಾರೆ.

ನಂತರ ಸತ್ಯವತಿಯವರು ಮುಕ್ತ ವಿಶ್ವವಿದ್ಯಾಲಯವೊಂದರಿಂದ ಪದವಿ ಪಡೆದರು. ಮಾರ್ಚ್ ೨೦೧೪ ರಲ್ಲಿ, ಅವರು *ತೆಲುಗು ದೇಶಂ* ಪಕ್ಷವನ್ನು ತೊರೆದರು ತೆಲಂಗಾಣ ರಾಷ್ಟ್ರ ಸಮಿತಿಗೆ ಪಕ್ಷಕ್ಕೆ ಸೇರಿದರು. ಅವರು ಆಂಧ್ರ ಮತ್ತು ತೆಲಂಗಾಣ ವಿಧಾನ ಸಭೆ ಚುನಾವಣೆಗಳು ೨೦೧೪ ರಲ್ಲಿ ಅದೇ ಸ್ಥಾನದಿಂದ ಮತ್ತೆ ಸ್ಪರ್ಧಿಸಿದರು, ಮತ್ತೆ ಕಾಂಗ್ರೆಸ್‌ನ ರೆಡ್ಯಾ ನಾಯ್ಕರ ವಿರುದ್ಧ ಸೋತರು.

ಮಾರ್ಚ್ ೨೦೧೯ ರಲ್ಲಿ, ಅವರು ತೆಲಂಗಾಣ ವಿಧಾನ ಪರಿಷತ್ ಸದಸ್ಯರಾಗಿ ಆಯ್ಕೆಯಾದರು. ಸೆಪ್ಟೆಂಬರ್ ೨೦೧೯ ರಲ್ಲಿ, ರಾಥೋಡ್ ಅವರು ಕೆ. ಚಂದ್ರಶೇಖರ ರಾವ್ ಅವರ ಎರಡನೇ ಕ್ಯಾಬಿನೆಟ್ನಲ್ಲಿ ಪರಿಶಿಷ್ಟ ಪಂಗಡಗಳ ಕಲ್ಯಾಣ, ಮಹಿಳಾ ಮತ್ತು ಮಕ್ಕಳ ಕಲ್ಯಾಣ ಸಚಿವರಾಗಿ ಪ್ರಮಾಣ ವಚನ ಸ್ವೀಕರಿಸಿದರು. ಅವರು ತೆಲಂಗಾಣದಲ್ಲಿ ಸಚಿವರಾಗಿ ಸೇವೆ ಸಲ್ಲಿಸಿದ ಪರಿಶಿಷ್ಟ ಪಂಗಡದ ಮೊದಲ ಮಹಿಳೆಯಾಗಿದ್ದಾರೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* Satyavathi Rathod ಟ್ವಿಟರ್ ನಲ್ಲಿ

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಜಮುನಾ ದೇವಿ

**ಜಮುನಾ ದೇವಿ** (೨೯ ನವೆಂಬರ್ ೧೯೨೯ - ೨೪ ಸೆಪ್ಟೆಂಬರ್ ೨೦೧೦) ಮಧ್ಯಪ್ರದೇಶದ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ನಾಯಕಿ. ಅವರು ಮಧ್ಯಪ್ರದೇಶ ವಿಧಾನಸಭೆಯ ಸದಸ್ಯರಾಗಿದ್ದರು. ಅವರು ವಿರೋಧ ಪಕ್ಷದ ನಾಯಕಿಯಾಗಿದ್ದರು ಮತ್ತು ರಾಜ್ಯದ ಉಪಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸಿದರು. ಅವರು ಝಬುವಾದಿಂದ (೧೯೬೨-೬೭) ಲೋಕಸಭಾ ಸದಸ್ಯರಾಗಿ ಆಯ್ಕೆಯಾದರು. ಅವರು ೧೯೭೮ ರಿಂದ ೧೯೮೧ ರವರೆಗೆ ರಾಜ್ಯಸಭೆಯ ಸದಸ್ಯರಾಗಿದ್ದರು.
## ವೃತ್ತಿ ಜೀವನ
ಅವರು ೧೯೫೨ ರಿಂದ ೧೯೫೭ ರವರೆಗೆ ಮಧ್ಯಭಾರತ ರಾಜ್ಯದ ಮೊದಲ ವಿಧಾನಸಭೆಯ ಸದಸ್ಯರಾಗಿದ್ದರು. ನಂತರ ೧೯೬೨ ರಿಂದ ೧೯೬೭ ರವರೆಗೆ ಜಬುವಾ ಸಂಸತ್ತಿನ ಸದಸ್ಯರಾಗಿದ್ದರು. ೧೯೭೮ ರಿಂದ ೧೯೮೧ ರವರೆಗೆ ರಾಜ್ಯಸಭಾ ಸದಸ್ಯರಾಗಿದ್ದರು.

ಅವರು ಅರ್ಜುನ್ ಸಿಂಗ್, ಮೋತಿಲಾಲ್ ವೋರಾ ಮತ್ತು ಶ್ಯಾಮ ಚರಣ್ ಶುಕ್ಲಾ ಸರ್ಕಾರಗಳಲ್ಲಿ ಕಿರಿಯ ಸಚಿವರಾಗಿದ್ದರು ಆದರೆ ದಿಗ್ವಿಜಯ ಸಿಂಗ್ ಅವರ ಅಡಿಯಲ್ಲಿ ಕ್ಯಾಬಿನೆಟ್ಗೆ ಸೇರ್ಪಡೆಗೊಂಡರು ಮತ್ತು ನಂತರ ೧೯೯೮ ರಲ್ಲಿ ಮಧ್ಯಪ್ರದೇಶದ ಉಪಮುಖ್ಯಮಂತ್ರಿಯಾಗಿ ಬಡ್ತಿ ಪಡೆದರು. ಹೀಗಾಗಿ ಮೊದಲ ಮಹಿಳಾ ಉಪಮುಖ್ಯಮಂತ್ರಿಯಾದರು.

೨೦೦೩ ರಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಅಧಿಕಾರವನ್ನು ಕಳೆದುಕೊಂಡಾಗ, ಅವರು ವಿರೋಧ ಪಕ್ಷದ ನಾಯಕಿ ಎಂದು ಹೆಸರಿಸಲ್ಪಟ್ಟರು ಮತ್ತು ೨೦೧೦ ರವರೆಗೆ ಹುದ್ದೆಯಲ್ಲಿದ್ದರು.

## ಸಾವು 
ದೇವಿ ಅವರು ಕ್ಯಾನ್ಸರ್ ವಿರುದ್ಧ ಸುದೀರ್ಘ ಹೋರಾಟವನ್ನು ಅನುಭವಿಸಿದ ನಂತರ ಸೆಪ್ಟೆಂಬರ್ ೨೪, ೨೦೧೦ ರಂದು ಇಂದೋರ್‌ನಲ್ಲಿ ನಿಧನರಾದರು.

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಗಗ್ಗರ

೩೫೦px|thumb|right|alt=ಗಗ್ಗರ|ಗಗ್ಗರ
**ಗಗ್ಗರ**ವು ದೈವದ ಹದಿನಾರು ಕಟ್ಟು ಕಟ್ಟಳೆಗಳಲ್ಲಿ ಒಂದಾಗಿದೆ. ಇದು ದೈವದ ಕುಣಿತದ ಸಮಯದಲ್ಲಿ ಕಾಲಿಗೆ ಕಟ್ಟುವ ಗೆಜ್ಜೆಯ ತರಹದ ವಸ್ತುವಾಗಿದೆ. ಇದು ತೆಪ್ಪದ ರೂಪದಲ್ಲಿದ್ದು, ಇದರ ಒಳಗೆ ಗಿಜಿ-ಗಿಜಿ ಸದ್ದು ಮಾಡುವ ಕಾಯಿಗಳಿರುತ್ತವೆ.
## ಗಗ್ಗರದ ವಿಧಗಳು
* ಕೋಲು ಗಗ್ಗರ(ತೆಯ್ಯಂ)
* ಕಂಚು ಹಿತ್ತಾಳೆಯ ಗಗ್ಗರ

## ಕಟ್ಟುವ ಬಗೆ
೩೫೦px|thumb|left|alt=ಕಾಲಿಗೆ ಗಗ್ಗರ ಕಟ್ಟಿರುವುದು|ಕಾಲಿಗೆ ಗಗ್ಗರ ಕಟ್ಟಿರುವುದು
ದೈವ ಪಾತ್ರಿಯ ಕಾಲಿಗೆ ಗಗ್ಗರ ಕಟ್ಟುತ್ತಾರೆ, ಕೈಯಲ್ಲಿಯೂ ಗಗ್ಗರ ಹಿಡಿದು ಅಬ್ಬರದಿಂದ ಕುಣಿಯುತ್ತಾರೆ. ಗಗ್ಗರದ ತಾಂಬೂಲ ತೆಗೆದುಕೊಂಡು ಕೈ ಭಾಷೆಯಲ್ಲಿ ಗಗ್ಗರ ಕಟ್ಟುವ ಬಗ್ಗೆ ಎಲ್ಲರಿಗೂ ತಿಳಿಸುತ್ತಾರೆ.
## ಉಲ್ಲೇಖಗಳು
ವರ್ಗ:ಭೂತಾರಾಧನೆ
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ತುಳುನಾಡಿನ ದೈವಸ್ಥಾನ
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಮಂಜು ವರ್ಮಾ

**ಮಂಜು ವರ್ಮಾ** ಒಬ್ಬ ಭಾರತೀಯ ರಾಜಕಾರಣಿ ಮತ್ತು ಬಿಹಾರ ವಿಧಾನಸಭೆಯ ಮಾಜಿ ಸದಸ್ಯೆ. ಇವರು ಬಿಹಾರ ಸಂಪುಟದಲ್ಲಿ ಸಮಾಜ ಕಲ್ಯಾಣ ಸಚಿವೆಯಾಗಿದ್ದರು.

## ಆರಂಭಿಕ ಜೀವನ 
ವರ್ಮಾ ಕುಶ್ವಾಹ ಅಥವಾ ಕೋರಿ ಜಾತಿಗೆ ಸೇರಿದವರು. ಭಾರತೀಯ ಚುನಾವಣಾ ಆಯೋಗಕ್ಕೆ ಸಲ್ಲಿಸಿದ ಅಫಿಡವಿಟ್ ಪ್ರಕಾರ, ಅವರು ಮಧ್ಯಂತರ ಹಂತದವರೆಗೆ ಶಿಕ್ಷಣವನ್ನು ಪಡೆದಿದ್ದಾರೆ  ಮತ್ತು ಅವರ ಪತಿ ಕೃಷಿಕರಾಗಿದ್ದರು.

## ರಾಜಕೀಯ ವೃತ್ತಿಜೀವನ 
ಮಂಜು ವರ್ಮಾ ಬೇಗುಸರಾಯ್ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಗೆ ಬರುವ ಚೆರಿಯಾ-ಬರಿಯಾರ್‌ಪುರ ಕ್ಷೇತ್ರದಿಂದ ಎರಡು ಬಾರಿ ಶಾಸಕಿಯಾಗಿದ್ದರು. ಅವರು ಪ್ರತಿನಿಧಿಸುವ ಸ್ಥಾನವನ್ನು ಈ ಹಿಂದೆ ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾದ ಸದಸ್ಯರಾಗಿದ್ದ ಅವರ ಮಾವ ಪ್ರತಿನಿಧಿಸಿದ್ದರು. ಆದರೆ ಅವರ ಪತಿ ಅವರು ಮೊದಲು ಸೇರಿದ್ದ ಜನತಾದಳ (ಯುನೈಟೆಡ್) ನ ನಾಯಕರೂ ಆಗಿದ್ದಾರೆ. 
ವರ್ಮಾ ೨೦೧೦ ಹಾಗೂ ೨೦೧೫ ರಲ್ಲಿ ಶಾಸಕಿಯಾಗಿದ್ದರು. ೨೦೧೫ ರಲ್ಲಿ, ನಿತೀಶ್ ಕುಮಾರ್ ಅವರ ಕ್ಯಾಬಿನೆಟ್‌ನ ಏಕೈಕ ಮಹಿಳಾ ಸದಸ್ಯೆ ಆಗಿದ್ದರು. ಅಲ್ಲಿ ಅವರಿಗೆ ಸಾಮಾಜಿಕ ನ್ಯಾಯ ಸಚಿವಾಲಯದ ಖಾತೆಯನ್ನು ನೀಡಲಾಗಿತ್ತು.

ವರ್ಮಾ ಅವರು ಭಾಗಿಯಾಗಿದ್ದಾರೆ ಎನ್ನಲಾದ ಕುಖ್ಯಾತ ಮುಜಾಫರ್‌ಪುರ ಆಶ್ರಯ ಪ್ರಕರಣದ ನಂತರ ಅವರು ಜೆಡಿಯುನಿಂದ ಹೊರಹಾಕಲ್ಪಟ್ಟರು. ಅಪ್ರಾಪ್ತ ಬಾಲಕಿಯರನ್ನು ಇರಿಸಲಾಗಿದ್ದ ಶೆಲ್ಟರ್ ಹೋಮ್ ನಿರ್ವಹಣೆ ಆವರ ಉಸ್ತುವಾರಿಯಲ್ಲಿತ್ತು. ನಂತರ, ನಿರ್ಗತಿಕ ಅಪ್ರಾಪ್ತ ಬಾಲಕಿಯರ ವಿರುದ್ಧ ಲೈಂಗಿಕ ದೌರ್ಜನ್ಯವನ್ನು ಒಳಗೊಂಡಿರುವ "ಆಶ್ರಯ ಪ್ರಕರಣ" ಕ್ಕೆ ಸಂಬಂಧಿಸಿದಂತೆ ಅವರ ಪೂರ್ವಜರ ಮನೆಯ ಮೇಲೆ ಸಿಬಿಐ ದಾಳಿ ನಡೆದಾಗ ಅವರು ಮತ್ತು ಅವರ ಪತಿಯ ವಿರುದ್ಧ  "ಶಸ್ತ್ರಾಸ್ತ್ರ ಕಾಯ್ದೆ" ಅಡಿಯಲ್ಲಿ ಪ್ರಕರಣವನ್ನು ದಾಖಲಿಸಲಾಯಿತು. ಪ್ರಕರಣ ದಾಖಲಾದ ನಂತರ ಪೊಲೀಸರು ಅವರನ್ನು ಬಂಧಿಸುವಲ್ಲಿ ವಿಫಲರಾದರು ಮತ್ತು ಆಶ್ರಯ ಮನೆ ಮಾಲೀಕ ಬ್ರಜೇಶ್ ಠಾಕೂರ್ ಅವರನ್ನು ಬಂಧಿಸಲಾಯಿತು. ಮೂರು ತಿಂಗಳ ನಂತರ, ಅವರು ನ್ಯಾಯಾಲಯಕ್ಕೆ ಶರಣಾದರು ಮತ್ತು ಜೆಡಿಯು ಮತ್ತು ನಿತೀಶ್ ಕುಮಾರ್ ತನ್ನನ್ನು ಗುರಿಯಾಗಿಸಿದ್ದಾರೆ  ಎಂದು ಆರೋಪಿಸಿದರು.

ಮಾರ್ಚ್ ೨೦೧೯ ರಲ್ಲಿ, ಪಾಟ್ನಾ ಹೈಕೋರ್ಟ್ ಎರಡೂ ಪ್ರಕರಣಗಳಲ್ಲಿ ಜಾಮೀನು ನೀಡಿತು ಮತ್ತು ಆಕೆಯ ಪತಿ ಜೈಲಿನಲ್ಲಿಯೇ ಇದ್ದಾರೆ. ಪ್ರಕರಣಕ್ಕೆ ಸಂಬಂಧಿಸಿದಂತೆ ವರ್ಮಾ ಅವರು ಸಮಾಜ ಕಲ್ಯಾಣ ಸಚಿವ ಸ್ಥಾನಕ್ಕೆ ರಾಜೀನಾಮೆ ನೀಡಿದ ನಂತರ, ನಿತೀಶ್ ಅವರ ೬ ನೇ ಸಂಪುಟದಲ್ಲಿ ಶಿಕ್ಷಣ ಸಚಿವ ಕೃಷ್ಣ ನಂದನ್ ವರ್ಮಾ ಅವರಿಗೆ ಸಮಾಜ ಕಲ್ಯಾಣ ಸಚಿವಾಲಯದ ಹೆಚ್ಚುವರಿ ಉಸ್ತುವಾರಿಯನ್ನು ನೀಡಲಾಯಿತು. ತನ್ನ ಜಾತಿಯ ಕಾರಣಕ್ಕಾಗಿ ತನಗೆ ಕಿರುಕುಳ ನೀಡಲಾಗುತ್ತಿದೆ ಎಂದು ಮಂಜು ವರ್ಮಾ ತನ್ನ ವಿಚಾರಣೆಯ ಸಮಯದಲ್ಲಿ ಹೇಳಿಕೊಂಡಿದ್ದರು, ಹೀಗಾಗಿ ಕೃಷ್ಣ ನಂದನ್ ವರ್ಮಾಗೆ ತನ್ನ ಸಚಿವಾಲಯವನ್ನು ಹಂಚಿಕೆ ಮಾಡುವುದನ್ನು ಜೆಡಿಯು ನಾಯಕತ್ವವು ಮಿತವಾದ ಪ್ರಯತ್ನವೆಂದು ಪರಿಗಣಿಸಿದೆ. ೨೦೧೮ ರಲ್ಲಿ, *ದಿ ಟೆಲಿಗ್ರಾಫ್‌ಗೆ* ನೀಡಿದ ಸಂದರ್ಶನದಲ್ಲಿ, ವರ್ಮಾ ತನ್ನ ಪತಿ ಮುಗ್ಧ ಎಂದು ಹೇಳಿಕೊಂಡಿದ್ದರು. ಅವರ ಪ್ರಕಾರ, ಕಾರ್ಯಕ್ರಮದ ಸಂದರ್ಭದಲ್ಲಿ ಹುಡುಗಿಯರು ತಮ್ಮ ಕೊಳಕು ಬಟ್ಟೆಯಲ್ಲಿ ಅಡುಗೆ ಮಾಡುವುದನ್ನು ನೋಡಿದಾಗ ಅವರು ತಮ್ಮ ಪತಿಯೊಂದಿಗೆ ಒಮ್ಮೆ ಮಾತ್ರ ಆಶ್ರಯ ಮನೆಗೆ ಭೇಟಿ ನೀಡಿದ್ದರು, ಆದರೆ ಅವರು ವಿಚಾರಣೆಯಲ್ಲಿ ಏನನ್ನೂ ಹೇಳಲು ನಿರಾಕರಿಸಿದರು.

ವರ್ಮಾ ಅವರು ಈ ಚುನಾವಣೆಯಲ್ಲಿ ಮಾಜಿ ಸಂಸದರಾಗಿದ್ದ ರಾಷ್ಟ್ರೀಯ ಜನತಾ ದಳದ ರಾಜ್ ಬನ್ಶಿ ಮಹ್ತೋ ಅವರಿಂದ ಪರಾಭವಗೊಂಡರು.

## ಸಹ ನೋಡಿ 
* ಕುಶಾವಾಹ

## ಉಲ್ಲೇಖಗಳು 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಮಹಿಳಾ ರಾಜಕಾರಣಿಗಳು
ಗಾವಳಿ, ಉಡುಪಿ

**ಗಾವಳಿಯು** ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಕುಂದಾಪುರ ತಾಲೂಕಿನಲ್ಲಿರುವ ಒಂದು ಗ್ರಾಮವಾಗಿದ್ದು, ಇಲ್ಲಿ ಇತಿಹಾಸಪೂರ್ವ ಶಿಲಾ ಚಿತ್ರಗಳು ಕಂಡುಬರುತ್ತವೆ.

## ಪುರಾತತ್ವ ಸಂಶೋಧನೆಗಳು 
ಗಾವಳಿಯ ಗ್ರಾಮದೇವತೆ ಬ್ರಹ್ಮಸ್ಥಾನ ದೇವಾಲಯದ ಸಮೀಪ ಬಂಡೆಯ ಮೇಲೆ ಕಲ್ಲಿನ ರೇಖಾಚಿತ್ರಗಳು ಕೆತ್ತನೆಯ ರೂಪದಲ್ಲಿವೆ. ಭಾರತೀಯ ಮೂಲದ್ದೇ ಆಗಿರುವ ಅಮೆರಿಕಾದ 'ಬ್ರಹ್ಮನ್' ಹಸುವಿನ ಆಕೃತಿಯನ್ನು ಬಂಡೆಯ ಮೇಲೆ ಕೆತ್ತಲಾಗಿದೆ ಮತ್ತು ಈ ರೇಖಾ ರೇಖಾಚಿತ್ರವನ್ನು ರಂಗೋಲಿ ರೇಖಾಚಿತ್ರಗಳಿಗೆ ವಿಸ್ತರಿಸಲಾಗಿದೆ.  ಬಂಡೆಗಳ ಮೇಲೆ ಇದೇ ರೀತಿಯ ಕೆತ್ತನೆಯ ರೇಖಾಚಿತ್ರಗಳು ಹಿರೇ ಬೆಣಕಲ್, ಬಳ್ಳಾರಿ ಜಿಲ್ಲೆಯ ರಾಂಪುರ, ಉತ್ತರ ಕನ್ನಡ ಜಿಲ್ಲೆಯ ಸೋಂದಾದಲ್ಲಿ ಕಂಡುಬರುತ್ತವೆ. 

ಈ ಸ್ಥಳದಲ್ಲಿ ಹೊಸ ಶಿಲಾಯುಗಕ್ಕೆ ಸೇರಿದ ಒಂದು ಬದಿಯ ಆಯುಧದ ರೂಪದಂತೆ ಕಾಣಿಸುವ ಕಲ್ಲಿನ ಉಪಕರಣಗಳು ಮತ್ತು ಮರಳುಗಲ್ಲಿನ ಆಯುಧಗಳು ಕಂಡುಬಂದಿವೆ.  ಇಂತಹ ಆಯುಧಗಳನ್ನು ಡೊಲೊರೈಟ್ ಕಲ್ಲಿನಿಂದ ತಯಾರಿಸಲಾಗುತ್ತದೆ ಮತ್ತು ಅವುಗಳು ಉತ್ತಮವಾದ ಮೇಲ್ಮೈಯನ್ನು ಹೊಂದಿರುತ್ತದೆ ಮತ್ತು ಈಟಿಯನ್ನು ಹೋಲುತ್ತದೆ. 

ಕ್ರಿಸ್ತಪೂರ್ವ ೮೦೦-೬೦೦ ಇಸವಿಯದ್ದೆಂದು ಗುರುತಿಸಲಾದ, ಸಮುದ್ರಮಟ್ಟದಿಂದ 250 ಅಡಿ ಎತ್ತರದಲ್ಲಿ ಸ್ಥಿತಗೊಂಡಿರುವ ಈ ಸ್ಥಳವನ್ನು  ಪ್ರಸಿದ್ಧ ಇತಿಹಾಸಕಾರ ಡಾ.ಎ.ಸುಂದರ ಅವರು ಗುರುತಿಸಿರುತ್ತಾರೆ. ಇಲ್ಲಿ ಕಂಡುಬಂದಿರುವ ಕಲ್ಲಿನ ಆಯುಧಗಳು ಕ್ರಿ.ಪೂ. 2000-1500 BCE ರಷ್ಟು ಹಳೆಯದ್ದೆಂದೂ ಗುರುತಿಸಲಾಗಿದೆ. 

ಉಡುಪಿ ಜಿಲ್ಲೆಯಲ್ಲಿ ಕಂಡುಬರುವ ಮಧ್ಯಶಿಲಾಯುಗದ ತಾಣಗಳಾದ ಅವರ್ಸೆ, ಮಸಿಕೆರೆ, ಗುಡ್ಡೆಟ್ಟು, ಕೊಳನಕಲ್ಲು, ನಂಚಾರು, ಪೇತ್ರಿ ಸಮೀಪದ ಸಾಸ್ತಾವು ಇತ್ಯಾದಿಗಳ ಪಟ್ಟಿಯಲ್ಲಿ ಗಾವಳಿಯನ್ನೂ ಸೇರಿಸಲಾಗಿದೆ. 

## ಈ ಪುಟವನ್ನೂ ನೋಡಿ 
* ಸೋಂದಾ, ಕರ್ನಾಟಕ

## ಬಾಹ್ಯ ಕೊಂಡಿಗಳು 
* ಗಾವಳಿಯಲ್ಲಿ ದೊರೆತ ಕಲ್ಲಿನ ಉಪಕರಣಗಳ ಚಿತ್ರ

## ಉಲ್ಲೇಖಗಳು 
ವರ್ಗ:ಉಡುಪಿ ಜಿಲ್ಲೆಯ ಗ್ರಾಮಗಳು
ಐಸಿಸಿ ಪುರುಷರ ಟಿ೨೦ಐ ಶ್ರೇಯಾಂಕ

**ಐಸಿಸಿ ಪುರುಷರ ಟಿ೨೦ಐ ಶ್ರೇಯಾಂಕ** ಅಂತರಾಷ್ಟ್ರೀಯ ಕ್ರಿಕೆಟ್ ಮಂಡಳಿಯ ಅಂತಾರಾಷ್ಟ್ರೀಯ ಟ್ವೆಂಟಿ20 ಕ್ರಿಕೆಟ್ ಶ್ರೇಯಾಂಕ ವ್ಯವಸ್ಥೆಯಾಗಿದೆ. ಪ್ರತಿ ಟ್ವೆಂಟಿ20 ಅಂತರಾಷ್ಟ್ರೀಯ (T20I) ಪಂದ್ಯದ ನಂತರ, ಒಳಗೊಂಡಿರುವ ಎರಡು ತಂಡಗಳು ಗಣಿತದ ಸೂತ್ರದ ಆಧಾರದ ಮೇಲೆ ಅಂಕಗಳನ್ನು ಪಡೆಯುತ್ತವೆ. ಪ್ರತಿ ತಂಡದ ಅಂಕಗಳ ಒಟ್ಟು ಮೊತ್ತವನ್ನು ರೇಟಿಂಗ್ ನೀಡಲು ಒಟ್ಟು ಪಂದ್ಯಗಳ ಸಂಖ್ಯೆಯಿಂದ ಭಾಗಿಸಲಾಗಿದೆ, ಮತ್ತು ಎಲ್ಲಾ ತಂಡಗಳು ರೇಟಿಂಗ್‌ನ ಕ್ರಮದಲ್ಲಿ ಟೇಬಲ್‌ನಲ್ಲಿ ಸ್ಥಾನ ಪಡೆದಿವೆ. ತಂಡಗಳು ಶ್ರೇಯಾಂಕ ಪಟ್ಟಿಯಲ್ಲಿ ಉಳಿಯಲು ಹಿಂದಿನ ಮೂರರಿಂದ ನಾಲ್ಕು ವರ್ಷಗಳಲ್ಲಿ ಕನಿಷ್ಠ ಆರು ಟಿ20ಐ ಪಂದ್ಯಗಳನ್ನು ಆಡಿರಬೇಕು.

ಭಾರತವು ಪ್ರಸ್ತುತ ICC ಪುರುಷರ T20I ತಂಡದ ಶ್ರೇಯಾಂಕದಲ್ಲಿ ಅಗ್ರಸ್ಥಾನದಲ್ಲಿದೆ, ಅವರು 21 ಫೆಬ್ರವರಿ 2022 ರಿಂದ ಈ ಸ್ಥಾನವನ್ನು ಹೊಂದಿದ್ದಾರೆ 

## ಉಲ್ಲೇಖಗಳು